Nokia 7 Plus & Nokia 1 Akan Dilancarkan Pada 10 April 2018!

Nokia Malaysia telah mula menghantar kad jemput untuk ke majlis pelancaran Nokia 7 Plus dan Nokia 1 untuk pasaran tempatan yang bakal berlangsung pada 10 April 2018 ini.

Kepada yang belum tahu, Nokia 7 Plus adalah telefon pintar dengan nisbah skrin 18:9 juga yang pertama menggunakan cip pemproses Snapdragon 660, serta hadir bersama paparan IPS LCD 6-inci HD penuh+. Pada bahagian penggambaran, peranti ini menggabungkan dua lensa kamera iaitu 12 MP dengan aperture f/1.75 dan 12 MP telefoto 2x zum bersama aperture f/2.6 dengan sensor kamera menggunakan jenama Zeiss. Ia turut dibekalkan dengan RAM 4GB dan storan 64GB.

Manakala Nokia 1 pula hadir dengan skrin berwarna 4.5-inci IPS LCD FWGA yang dikuasakan pemproses MediaTek MT6737M. Memori dalaman pula dibekalkan RAM 1GB, serta storan 8GB. Tidak ketinggalan juga, kamera belakang menempatkan sensor 5 Megapiksel sementara kamera depan 2 Megapiksel. Peranti Android Oreo Go Edition ini dijana bateri sebesar 2,150mAh.

Kepada yang berminat untuk mengetahui harga jualan kedua-dua peranti ini, jangan ketinggalan untuk mengikuti eRing ya!


Broker Terkemuka, IronFX Mengumumkan Pelancaran Laman Web Gabungan Baharu

LIMASSOL, Cyprus, 6 Februari 2021 /PRNewswire/ — IronFX dengan bangganya mengumumkan pelancaran laman web gabungannya yang baru diperbaharui, hasil usaha keras dan dedikasi pasukannya selama berbulan-bulan.

Program Gabungan IronFX kekal dengan reputasinya sebagai pusat utama untuk ahli gabungan melalui pelancaran laman web baharu ini yang menyediakan pelbagai kaedah, perkhidmatan dan rancangan pemasaran yang luas untuk membantu perniagaan berkembang dan meningkatkan kadar pertukaran.

Matlamat utama semasa proses reka bentuk semula adalah untuk mengemas kini dan mengembangkan perkhidmatan yang tersedia serta mewujudkan sumber yang lebih bernilai, berpusatkan pengguna dan responsif kepada ahli gabungan di semua platform dan peranti.

Laman web gabungan ini bertujuan untuk menarik minat ahli gabungan baharu dan semasa serta menawarkan pelan pembayaran, komisen dan bonus baharu yang menarik sebagai ganjaran kepada ahli gabungan. Ahli gabungan akan ditawarkan dengan pilihan yang menarik seperti menerima pembayaran komisen mingguan, CPA hingga $1,500, potongan harga hingga $15 setiap lot dan 6 pilihan pelan pembayaran. Ia juga menyediakan sokongan khusus daripada sekumpulan pakar dalam pendidikan, pemasaran dan bimbingan tentang cara untuk menubuhkan perniagaan mereka. Sebuah studio media yang komprehensif dan pelbagai kaedah pemasaran juga tersedia bagi membantu mereka membina jenama dan membentuk strategi pemasaran mereka sepenuhnya.*

Bonus menarik juga ditawarkan, termasuk bonus pendaftaran bernilai $1,000 dan bonus komisen sebanyak 30%.*

Ketua Gabungan berkata:

“Kami berasa teruja untuk melancarkan laman web baharu ini dan amat yakin bahawa ia akan berfungsi sebagai portal yang berguna dan bermaklumat kepada para pelanggan dan perniagaan gabungan untuk mengenali produk kami sebelum mereka turut serta dan mula mendapat manfaat daripada pelbagai perkhidmatan kami yang direka khas. Dengan sukacitanya kami ingin menyatakan bahawa setakat ini, kami telah membayar komisen sebanyak $35 juta dan program ini mempunyai kadar pertukaran sebanyak 40%. Mengapa ingin jadi lebih baik jika anda boleh menjadi yang terbaik!”

Untuk maklumat lanjut tentang Ahli Gabungan IronFX dan pelbagai perkhidmatan yang tersedia untuk perniagaan, sila layari https://affiliates.ironfx.com/en

Semua perdagangan melibatkan risiko. Ada kemungkinan untuk anda kehilangan semua modal.

*Semua pelan & bonus pembayaran adalah tertakluk kepada terma dan syarat

Keywords: Banking/Financial Service Computer/Electronics Multimedia/Online/Internet New products/services Financial Technology

Source: PRNEWSWIRE


Hasil USD LTI telah meningkat sebanyak 5.8% QoQ dan 8.5% YoY; Keuntungan Bersih meningkat sebanyak 37.9% YoY

Pengumuman Hasil dan Lembaran Fakta Suku Ketiga, Tahun Fiskal 2021

MUMBAI, India, 20 Januari 2021 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi global dan penyelesaian digital, mengumumkan hasil Q3 FY21 pada hari ini.

Dalam Dolar AS:

Dalam Rupee India:

“Kami sukacita untuk menyampaikan pertumbuhan suku tahun yang kukuh sebanyak 5.8% QoQ dalam hasil USD. Pertumbuhan ini telah didorong oleh momentum pertumbuhan yang sihat meliputi seluruh portfolio kami. Kami terus melihat permintaan yang tinggi untuk penyelesaian IT berasaskan awan. Perkongsian tahap 1 kami dengan syarikat gergasi membolehkan kami bekerjasama dalam peluang memperoleh hasil pelanggan dan pemasaran.

“Kami gembira mengumumkan dua urus niaga besar dengan TCV baharu bersih kumulatif bernilai USD 278 juta. Kami kekal fokus pada keupayaan pembinaan dan penskalaan yang berbeza. Perancangan urus niaga yang sihat dan usaha mendapatkan pelanggan yang berterusan menjadikan kami optimistik tentang masa depan.”

– Sanjay Jalona, Ketua Pegawai Eksekutif dan Pengarah Urusan, LTI

Perjanjian Diperolehi Terkini

Anugerah dan Pengiktirafan

Sorotan Perniagaan Lain

Tentang LTI

LTI (NSE: LTI) ialah sebuah syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perusahaan yang paling kompleks di kesemua industri. Setiap hari, pasukan kami yang mempunyai lebih daripada 30,000 warga LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan pemegang saham mereka. Dapatkan maklumat lanjut di http://www.lntinfotech.com atau ikuti kami di @LTI_Global.

Logo – https://ering.com.my/wp-content/uploads/2021/01/hasil-usd-lti-telah-meningkat-sebanyak-5-8-qoq-dan-8-5-yoy-keuntungan-bersih-meningkat-sebanyak-37-9-yoy.jpg

Keywords: Computer Software Computer/Electronics Internet Technology Mobile Entertainment Telecommunications Accounting news, issues Earnings Data Analytics

Source: PRNEWSWIRE


Huawei nova 3: 3 Kriteria Penting Bermain Game Seperti Seorang Pro

Umum mengetahui bahawa telefon pintar kini mengalami revolusi pada fungsinya yang mana ia bukan sahaja memfokuskan kepada panggilan atau bermesej sahaja, kini kesemua peranti telefon pintar memberikan fokus dalam penghasilan telefon pintar yang sesuai untuk bermain permainan mudah-alih. Jadi tidak hairanlah kesemua pengeluar telefon berlumba-lumba untuk menghasilkan telefon yang berspesifikasi mampu menyokong permainan mudah-alih.

Justeru, Huawei tidak mahu ketinggalan dalam penghasilan telefon pintar gaming dan selari dengan itu, Huawei telah menghasilkan Huawei nova 3 yang akan memberikan pengalaman yang berbeza buat pengguna.

Jadi apakah kriteria-kriteria penting yang perlu ada bagi bermain permainan mudah-alih pada telefon pintar gaya seorang profesional? Berikut adalah kriterianya.

Saiz skrin sebenarnya merupakan antara faktor kepuasan bermain permainan mudah-alih dapat dicapai. Dengan saiz yang besar, pastinya kesan visual dan grafik daripada permainan tersebut dapat dilihat dengan penuh keterujaan. Pemain akan lebih selesa melihat paparan yang lebih luas pada paparan skrin.

Bermain permainan seperti PUBG akan lebih mudah dengan paparan yang lebih besar kerana menembak sasaran akan lebih mudah dilakukan kerana target mudah dilihat dengan paparan skrin yang besar.

Paparan skrin yang besar ini boleh dilihat menerusi Huawei nova 3 ini yang disertakan dengan paparan skrin 6.3 inci dengan FHD+ 2340 x 1080 piksel, 409ppi pastinya akan memberikan kepada pengguna kepuasan paparan ketika bermain.

Tidak lengkap jika bermain permainan pada telefon pintar tanpa sistem audio yang baik. Sistem audio yang baik akan memaksimakan kepuasaan bermain dengan bunyi kesan tembakan, kuasa yang dikeluarkan oleh watak dalam permainan tersebut.

Malahan lagu yang mengasyikkan ketika permainan sedang berlangsung, pastinya menambahkan rencah dalam memberikan kepuasan di tahap maksima dan memberikan keterujaan kepada pemain untuk bermain gaya seorang profesional.

Justeru tidak hairanlah, Huawei Nova 3 ini dilengkapi dengan sistem bunyi yang tidak mengecewakan kerana ia dilengkapi dengan Histen 5.0 yang memberikan sistem audio yang terbaik kepada peranti ni. Dengan kelantangan bunyi yang berada pada tahap yang baik pastinya membolehkan pemain berasa teruja apabila pertarungan berlaku di dalam game tersebut.

Sudah menjadi lumrah bermain permainan mudah-alih memakan masa yang lama khususnya permainan yang mengambil durasi yang lama seperti PUBG dan Mobile legend. Jadi kapasiti bateri yang tahan lama adalah sangat penting bagi mengelakkan sebarang gangguan berlaku ketika bermain.

Kita tidak mahu gara-gara bateri telefon pintar yang mudah habis mengganggu pemain sehingga terpaksa AFK (Awang From Keyboard) di dalam permainan tersebut sehingga menjejaskan prestasi mereka.

Huawei nova 3 pastinya menepati piawaian ketahanan bateri ini. Dilengkapi dengan 3,750mAh membenarkan pemain bermain permainan dengan durasi yang lama. Ditambah dengan 9V/2A Charger yang pastinya mampu mengecas telefon ini dengan lebih pantas agar pemain dapat meneruskan ekspedisi bermain permainan dengan lebih baik seperti seorang profesional.

Dengan daya tahan bateri peranti ini pastinya boleh memaksimumkan penggunaan teknologi GPU Turbo yang disertakan sekali pada peranti ini. Jadi tiada sebarang gangguan ketika bermain permainan mudah alih dan kepuasan bermain dapat dicapai.

Peranti ini pastinya mampu dimiliki oleh semua kerana harganya yang berpatutan, yang mana ia dijual pada harga RM1,699 dengan storan dalaman sehingga 128GB, pastinya memberikan pengalaman yang menakjubkan kepada anda.

Dengan kepelbagaian warna yang ditawarkan, anda bebas memilih warna idaman seperti Iris Purple, Primrose Gold, Merah dan Hitam. Apa yang pasti, ketiga-tiga kriteria untuk mencapai kepuasan bermain game seperti seorang profesional dapat dilihat menerusi Huawei Nova 3 ini.

Kini anda boleh beli Huawei nova 3 di Huawei Online Store.

** Advertorial dari Huawei Malaysia


Apple iPhone 8 Dan iPhone 8 Plus (PRODUCT) RED Diperkenalkan

Apple hari ini memperkenalkan dua produk terbaharu iaitu iPhone 8 dan iPhone 8 Plus (PRODUCT) RED kepada umum. Pilihan warna merah edisi terhad ini bukan sesuatu yang sulung tetapi pernah dikeluarkan pada generasi iPhone sebelum ini. Kedua-dua peranti kini dikemaskan dengan kemasan panel gelas berwarna merah dan dipadankan dengan panel skrin depan berwarna hitam.

Nampaknya pihak Apple akur dengan permintaan orang ramai untuk menggunakan warna hitam menggantikan warna putih di bahagian depan, sekaligus menjadikan skrin iPhone 8 hampir tiada bezel. Tiada perubahan lain dibuat selain iPhone ini masih menawarkan saiz storan 64GB dan 256GB pada harga yang lebih kurang sama seperti model sedia ada di pasaran.

Buat masa ini tiada pengumuman mengenai ketersedian iPhone 8 dan iPhone 8 Plus (PRODUCT) RED untuk pasaran Malaysia. Dijangka peranti ini akan ditawarkan kepada pengguna di Malaysia dalam gelombang yang kedua.

Pihak Apple tidak mengeluarkan warna merah ini pada versi iPhone X, tetapi para pengguna boleh mendapatkan sarung pelindung kulit iPhone X (Leather Folio) atau aksesori tambahan untuk iPhone, iPad, dan Apple Watch termasuk fon kepala Beats Solo3, speaker Beats Pill+ yang kesemuanya berasaskan warna merah.

Seperti yang diketahui umum, (PRODUCT) RED merupakan sebahagian sokongan Apple dalam membantu pesakit-pesakit AIDS dan HIV dalam penyelidikan serta perubatan. Apple memaklumkan pada tahun 2006, mereka telah menyumbang sebanyak USD160 juta kepada Dana Antarabangsa melalui penjualan produk edisi merah ini.


COOCAA Ungguli Senarai Terlaris TV Pintar di Jualan Ramadan Lazada

JAKARTA, Indonesia, 9 Mei 2020 /PRNewswire/ — COOCAA, subsidiari pengeluar TV Skyworth, mengumumkan bahawa TV pintarnya telah mengungguli carta sebagai TV pintar paling laris terjual di Lazada semasa jualan Ramadan.

“Kami berasa gembira kerana TV pintar kami telah menjadi pilihan #1 pelanggan kami di Asia Tenggara. Rekod jualan mencatatkan satu lagi pencapaian penting dalam misi kami untuk membawa pengalaman hiburan rumah yang utama di dunia kepada pelanggan,” kata Peter Zhang, Pengurus Besar jenama-jenama luar negara COOCAA.

“Memandangkan langkah jarak sosial masih dikekalkan, kami lebih memberi tumpuan untuk menyediakan pilihan hiburan yang terbaik bagi memastikan orang ramai dapat menikmati masa bersama keluarga mereka. Maka, kami bawakan inovasi terkini daripada COOCAA kepada pelanggan dan turut melancarkan beberapa strim langsung bagi membantu mereka membuat pilihan terbaik,” kata Peter Zhang.

COOCAA Ubah Cara Anda Alami Hiburan Rumah

Dikuasakan oleh sistem operasi Android 9.0 yang terkini, TV pintar COOCAA S6G mewujudkan pusat sinematik luar biasa untuk rumah-rumah menerusi Netflix, YouTube dan aplikasi-aplikasi lain daripada Google play yang menawarkan puluhan ribu filem dan episod rancangan TV.

Dibenamkan dengan pemproses berprestasi tinggi dan pelbagai teknologi yang canggih, S6G COOCAA memberikan paparan 2.0 pandangan infiniti tanpa bingkai yang melangkaui gambar kepada imej yang mengagumkan dan jelas dengan warna-warna yang cerah dan diperhalusi. Mengasyikkan dan menggetarkan jantung, Sistem Keliling Audio COOCAA menawarkan kualiti bunyi hebat yang membawa penonton ke dalam dunia permainan dan sinematik.

Dengan platform bersepadu terbina dalam yang direka untuk membawa ekosistem kediaman yang lebih pintar dan lancar, kini pengguna dapat mencapai kawalan bebas tangan bagi memilih rancangan kegemaran mereka dan menghidupkan perkakas rumah pintar yang serasi melalui pembantu Google.

Kemungkinan Baharu Didorong oleh Kolaborasi

Sebagai salah satu jenama Perkongsian Perniagaan Bersama (Joint Business Partnership, JBP) pertama Lazada bagi tahun 2019, COOCAA telah memeterai perkongsian strategik bersama syarikat gergasi e-dagang tersebut bagi menawarkan produk TV pintar premium dan khidmat pelanggan berkualiti tinggi kepada pasaran tempatan. Kolaborasi dalam talian telah menghasilkan pengurangan kos operasi yang membawa kepada tawaran yang lebih baik buat pengguna.

Terhasil daripada penyedia penyelesaian utama teknologi pintar, COOCAA memanfaatkan kepakarannya dalam teknologi TV bagi melakar kemajuan penting untuk membawa pengalaman hiburan rumah didayakan AI kepada pelanggan. Dikhususkan untuk mencipta ciri-ciri yang lebih pintar, COOCAA menjalin kerjasama dengan Google untuk meningkatkan pembangunan AI, membawa pengalaman hiburan rumah yang tidak terbayangkan untuk masa depan.

“Pada dekad seterusnya, Coocaa bersedia untuk melancarkan lebih banyak platform dalam talian, perkakas rumah pintar dan mudah digunakan serta produk persisian di Asia Tenggara, membawa inovasi dan reka bentuk terkini kami yang membolehkan pelanggan untuk menikmati masa depan di rumah,” kata Peter Zhang.

Latar Belakang COOCAA

Ditubuhkan pada tahun 2006, COOCAA membangunkan TV pintar dan perkakas elektronik pengguna pintar. Produk-produknya terdiri daripada TV permainan, TV pintar mewah, alat kawalan jauh untuk telefon pintar yang membolehkan pengguna untuk mengawal perkakas rumah secara jarak jauh, pemegang permainan Bluetooth dan fon telinga Bluetooth.

Sylvia Wang +86-755-2735-7658 wangxiaoqian@skyworth.com

Foto – https://photos.prnasia.com/prnh/20200507/2797531-1-a?lang=0Foto – https://photos.prnasia.com/prnh/20200507/2797531-1-b?lang=0

Keywords:  Computer/Electronics Consumer Electronics Household Products Household/Consumer/Cosmetics Retail

Source: PRNEWSWIRE


OPPO F1 Plus Edisi Khas FC Barcelona, Kini Boleh Dibida!

OPPO Malaysia hari ini telah mengumumkan ketibaan smartphone F1 Plus Edisi Khas FC Barcelona! Peranti ini tidak dijual secara terbuka, sebaliknya OPPO mengadakan sesi bidaan untuk mendermakan hasil jualannya kepada ’30-Hour Famine World Vision Malaysia’.

Lebih istimewa, hanya satu sahaja F1 Plus Edisi Khas untuk dibida dan ia berbeza daripada model edisi khas sebelum ini. Smartphone ini telah mendapat tandatangan dari pemain utama FCB iaitu Lionel Messi, Luis Suarez dan juga Neymar Jr. Untuk kelihatan lebih eksklusif, casingnya turut ditandatangan serta menawarkan logo FCB yang diperbuat daripada emas 18 karat di belakang kerangkanya.

Bidaan OPPO F1 Plus Edisi Khas telah dibuka bermula 18 Julai sehingga 20 Julai 2016. Bidaan boleh dibuat di Gemfive dengan kenaikan RM10, RM50 atau RM100. Sehingga artikel ini ditulis, harga peranti ini telah dibida dan telah mencecah RM20,038.

BACA JUGA:


OPPO Muncul Dengan Sub-Jenama Baru Dikenali Sebagai Reno – Perkenal Peranti Pertama Pada 10 April Depan

OPPO kini muncul dengan sebuah sub-jenama baru dikenali sebagai Reno. Logo jenama tersebut juga telah didedahkan yang mana dilihat menggunakan warna-warni meriah sekaligus memberi bayangan bahawa ia berkemungkinan berfokuskan kepada gaya hidup (life style).

Pada masa sama, OPPO turut mengumumkan bahawa peranti pertama Reno akan dilancarkan pada 10 April depan di China. Bagaimanapun, setakat ini masih tiada lagi maklumat lanjut mengenai peranti ini yang diperoleh. Jadi, sama-sama kita tunggu!


U Mobile Terer Thursday, Ganjaran Mingguan Yang Perlu Anda Kejar

U Mobile memang suka belanja penggunanya dengan bermacam-macam pakej, selain dari menjadi pembekal perkhidmatan dengan kuota data yang besar, U Mobile kembali lagi dengan pakej ganjaran terbaru TERER THURSDAY.

Pada setiap hari Khamis, pengguna pra-bayar dan pasca-bayar U Mobile boleh mendapatkan pelbagai ganjaran dengan log masuk aplikai MyUMobile. TERER THURSDAY akan berlangsung selama setahun, di mana sepanjang tempoh ini U Mobile akan belanja anda semua dengan pelbagai produk, antaranya Krispy Kreme, tiket wayang Golden Screen Cinemas, Starbucks dan bermacam-macam lagi.

Selain dari pakej ganjaran ini, U Mobile juga menjanjikan sesuatu yang istimewa bersempena perayaan Krismas. Dari 14 Disember sehingga 24 Disember nanti, U Mobile akan menawarkan program “Buy One Free One” dari pelbagai pembekal produk yang akan bekerjasama dengan U Mobile. Anda boleh turut serta menikmati program ini melalui aplikasi MyUMobile.

Pada hari Krismas pula, U Mobile akan menghadiahkan sebuah iPhone 6S Plus kepada 5 orang pengguna bertuah. Syaratnya anda perlu melakukan sekurang-kurangnya 12 panggilan di antara tarikh 14 Disember sehingga 18 Disember 2016. Lima pengguna dengan masa panggilan terpanjang akan menerima sebuah iPhone 6S Plus seorang satu. Pemenang akan diumumkan pada 25 Disember 2016.


Rakaman Swafoto Slow-Mo “Slofie” Ada Juga Pada Siri Samsung Galaxy S10! Pengguna Malaysia Kini Boleh Mengemaskini

Perkataan “Slofie” dikenali ramai apabila ia diperkenalkan secara rasmi di acara siri iPhone 11, yang berperanan sebagai rakaman swafoto slow-mo yang sebelum ini hanya tersedia pada kamera utama.

Kini fungsi ini telahpun diedarkan kepada pengguna siri Samsung Galaxy 10, di mana anda boleh membuat rakaman video slow-mo pada kamera swafoto, serta penambahbaikan yang lain.

◆ BELI GALAXY S10: Lazada l Shopee

◆ BELI GALAXY S10+: Lazada l Shopee (1TB) l 128GB

[ SUMBER ]


Fideuram – Intesa Sanpaolo Private Banking dan REYL & Cie Menerima Kelulusan Kawal Selia untuk melaksanakan Perkongsian Strategik

– Bank Pusat Eropah (ECB) dan FINMA meluluskan perkongsian strategik antara Fideuram – Intesa Sanpaolo Private Banking dan REYL & Cie

– Sebagai sebahagian daripada urus niaga tersebut, Fideuram – ISPB akan menggabungkan anak syarikat perbankan Switzerlandnya, Intesa Sanpaolo Private Bank (Suisse) Morval dengan REYL & Cie yang mengukuhkan lagi kedudukannya sebagai peneraju dalam pasaran perbankan Switzerland.

– Ini menyebabkan entiti yang berpangkalan di Geneva akan mengekalkan nama sah REYL & Cie dan mempunyai hampir 400 orang pekerja, AUM bernilai hampir CHF25 bilion (€23 bilion) dan ekuiti pemegang saham kawal selia bernilai kira-kira CHF210 Juta (€190 Juta)

– Kesemua pihak akan melancarkan satu logo baharu yang menggabungkan jenama masing-masing

MILAN dan GENEVA, 1 Jun 2021 /PRNewswire/ — Badan kawal selia kewangan Eropah dan Switzerland, ECB dan FINMA telah meluluskan perkongsian strategik antara Fideuram – Intesa Sanpaolo Private Banking  (Fideuram – ISPB)iaitu bahagian perbankan swasta Kumpulan Intesa Sanpaolo dan REYL & Cieiaitu sebuah kumpulan perbankan terpelbagai dan keusahawanan yang beribu pejabat di Geneva. Fideuram – ISPB menyumbangkan anak syarikat perbankan Switzerlandnya, Intesa Sanpaolo Private Bank (Suisse) Morval (ISPBM) kepada REYL & Cie. Penggabungan sah REYL & Cie dan ISPBM ini dijangka akan dimuktamadkan menjelang akhir tahun. Pihak-pihak terlibat akan mengeluarkan logo baharu yang menggabungkan jenama masing-masing.

Perkongsian ini membolehkan Fideuram – ISPB untuk mengukuhkan aktiviti-aktiviti pengurusan kekayaan antarabangsanya secara signifikan dan terus memainkan peranan penting dalam penyatuan sektor kewangan Switzerland yang sedang berlangsung. Ia mengesahkan pilihannya terhadap Switzerland sebagai hab utama bagi aktiviti perbankan swasta antarabangsanya.

Setelah urus niaga ini dimuktamadkan, REYL & Cie akan mengekalkan ibu pejabatnya di Geneva dan berkembang menjadi kumpulan perbankan antarabangsa yang agak besar dengan hampir 400 orang pekerja, Aset Di Bawah Pengurusan (AUM) bernilai hampir CHF25 bilion (€23 bilion) dan ekuiti pemegang saham kawal selia bernilai kira-kira CHF210 juta (€190 juta).

Dengan DNA keusahawanan dan model perniagaannya yang inovatif, REYL & Cie akan terus memacu strategi pertumbuhan organik 360˚ yang berjaya dengan berpusatkan penyampaian penyelesaian inovatif kepada pelanggan secara melintang di lima bidang perniagaan: Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset. Inisiatif terkini seperti Pengurus Pelaburan Asteria dan Obviam (pengurus aset dikawal selia oleh Switzerland yang mengkhusus kepada pelaburan berimpak) atau Alpian (bank digital beraspirasi yang diinkubasi baru-baru ini untuk kumpulan besar pelanggan kaya) akan mendapat banyak manfaat daripada perkongsian strategik ini.

Fideuram – ISPB akan mengawal 69% daripada modal REYL & Cie, sementara rakan kongsi François Reyl, Pasha Bakhtiar, Nicolas Duchêne, Thomas Fontaine, Christian Fringhian dan Lorenzo Rocco di Torrepadula akanmengekalkan pegangan sebanyak 31% secara kolektif. Rakan kongsi tersebut kekal komited dalam jangka panjang dan akan bertanggungjawab untuk pelaksanaan strategi dan pengurusan harian.

“Perjanjian dengan REYL – ulas Tommaso Corcos, Ketua Pegawai Eksekutif Fideuram – Intesa Sanpaolo Private Banking – mengesahkan lagi strategi pertumbuhan antarabangsa kami melalui penggabungan dengan salah sebuah Bank Swasta terbaik di Zon Eropah dan Switzerland sebagai pangkalan rangkaian kami di luar negara. Gabungan kemahiran, pengalaman, keupayaan inovasi dan budaya perkhidmatan pelanggan yang sama menjadi asas untuk membangunkan sebuah bank antarabangsa baharu yang memberikan perkhidmatan kepada permintaan tinggi pelanggan kami. Untuk mempercepat sinergi perniagaan antara syarikat-syarikat ini, Nicolas Duchêne, Timbalan Ketua Pegawai Eksekutif dan Rakan Kongsi REYL akan turut memegang jawatan sebagai Pengurus Besar Intesa Sanpaolo Private Bank Suisse Morval secara interim sehingga penggabungan sah syarikat tersebut.”

“Penyelesaian urus niaga ini – kata François Reyl, Ketua Pegawai Eksekutif REYL & Cie – menandakan suatu fasa baharu dalam sejarah korporat REYL yang akan membuka suatu ruang kepada potensi pembangunan baharu bagi kedua-dua pihak. Kami yakin bahawa kualiti dan kuasa kewangan Fideuram – Intesa Sanpaolo Private Banking yang digabungkan dengan semangat keusahawanan dan keupayaan inovasi REYL akan mewujudkan keadaan yang sempurna untuk mencapai kejayaan dalam persekitaran semasa ini. Kami berharap dapat membentuk ikatan yang berkekalan dengan rakan sekerja baharu kami dan bekerja sebagai satu pasukan, bersama-sama membangunkan kumpulan perbankan swasta antarabangsa terkemuka serta mengukuhkan cadangan nilai kami untuk manfaat para pelanggan kami.”

Tentang Fideuram – ISPB and ISPBM

Beribu pejabat di Milan, Fideuram – Intesa Sanpaolo Private Banking merupakan syarikat perbankan swasta domestik nombor 1 di Itali dan rakan sekutu utama Kumpulan Intesa Sanpaolo yang menggabungkan semua aktiviti perbankan swasta Kumpulan. Setakat 31 Mac 2021, Fideuram – ISPB mempunyai 3,107 orang pekerja, 5,743 pemilik bank swasta, AUM bernilai CHF292.4 bilion (€264,1 bilion) dan Aliran Masuk Bersih bernilai lebih CHF1.9 bilion (€1.7 bilion) yang diamanahkan oleh lebih 800,000 orang pelanggan.

Penubuhan ISPBM bermula pada tahun 1974 oleh keluarga Zanon Valgiurata, mempunyai ibu pejabat di Geneva dengan pejabat-pejabat di Lugano, London, Monaco, Bahrain, Kepulauan Cayman, Buenos Aires dan Montevideo; ISPBM telah diperbadankan kepada Fideuram pada tahun 2018. Setakat 31 Mac 2021, ISPBM menguruskan aset bernilai kira-kira CHF5.7 bilion (€5.1 bilion) dan menggaji seramai 172 orang profesional.

Tentang REYL

Diasaskan pada tahun 1973 oleh Dominique Reyl, Kumpulan REYL merupakan sebuah kumpulan perbankan terpelbagai dan keusahawanan serta mempunyai pejabat di Switzerland (Geneva, Zurich, Lugano), Eropah (London, Luxembourg, Malta) dan di seluruh dunia (Singapura, Dubai). Setakat 31 Disember 2020, REYL menguruskan aset bernilai melebihi CHF15.5 bilion (€14 bilion) dan menggaji lebih 245 orang profesional. Membangunkan pendekatan inovatif bagi sektor perbankan, REYL memberikan perkhidmatan kepada pelanggan usahawan antarabangsa, pejabat keluarga dan pelabur institusi melalui bidang perniagaannya iaitu Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset.

Hubungan media:

Pierantonio Arrighi

Ketua Perhubungan Media Pengurusan Kekayaan

Tel: (+39) 02 87963119

pierantonio.arrighi@intesasanpaolo.com

REYL

Jérôme Koechlin

Ketua Komunikasi

Tel: (+41) 22 816-8177

jkoechlin@reyl.com

Keywords:  Banking/Financial Service Computer/Electronics Internet Technology Telecommunications Licensing/marketing agreements Financial Technology

Source: PRNEWSWIRE


Edmodo NetDragon Dipilih sebagai Platform Pembelajaran Dalam Talian Tentuan di Mesir untuk Pelancaran Segera Seluruh Negara

HONG KONG, 23 Mac 2020 /PRNewswire/ — NetDragon Websoft Holdings Limited (“NetDragon” atau “Syarikat”, Kod Saham Hong Kong: 777), peneraju global dalam membina komuniti internet, berhasrat untuk mengumumkan bahawa memandangkan terdapatnya gangguan terhadap pendidikan ekoran penularan coronavirus COVID-19, Edmodo, komuniti pendidikan dalam talian utama globalnya, telah dipilih dalam satu langkah ulung oleh Kementerian Pendidikan di Republik Arab Mesir (“MoE”) untuk menjadi platform pembelajaran dalam talian yang ditetapkan untuk sistem pendidikan K12 di Mesir. Bermula hari ini, Edmodo akan diperkenalkan kepada lebih 22 juta orang pelajar dan lebih 1 juta orang guru di negara berkenaan untuk memberi sokongan pembelajaran jarah jauh dalam tempoh penangguhan sekolah dan seterusnya meningkatkan pembelajaran.

Sejak berlakunya wabak virus COVID-19, kerajaan Mesir telah mengambil langkah berjaga-jaga yang penting bagi meminimumkan penularan penyakit tersebut, termasuk penutupan sementara sekolah dan universiti, yang membawa kepada keperluan segera untuk platform dalam talian yang berkesan bagi memastikan pembelajaran pelajar akan terus maju semasa penutupan sekolah. Edmodo dipilih oleh MoE sebagai platform pembelajaran tentuan Mesir, melihatkan kebolehan dan kesediaannya untuk menawarkan persekitaran yang beraneka bagi menyokong pembelajaran kolaboratif, lalu membolehkan guru berkomunikasi dengan pelajar serta berkongsi bahan kelas secara dalam talian dan akhirnya menjadikan pembelajaran boleh diakses di merata tempat untuk pelajar. Penggunaan Edmodo yang pantas dan berskala luas di seluruh negara ini, yang akan bermula serta merta menerusi pelancaran ini, merupakan satu pencapaian penting dari segi kemajuan teknologi pendidikan di Mesir, selain hasil daripada kesediaan yang dicapai melalui pelaburan yang dibuat selama bertahun-tahun dalam teknologi pendidikan dan kandungan digital oleh MoE.

Tuan Yang Terutama, Dr. Tarek Shawki, Menteri Pendidikan dan Pendidikan Teknikal, Mesir mengulas: “Detik yang ulung yang sedang kita lalui ini menandakan bahawa semua pihak kerajaan di seluruh dunia perlu mencari penyelesaian inovatif bagi memastikan pendidikan yang berterusan untuk semua pelajar. Di Mesir, kami telah melabur dalam strategi pembelajaran digital kami selama tiga tahun sebagai sebahagian daripada projek pembaharuan pendidikan kami. Kami mendapati diri kami berkedudukan baik agar mampu menyokong pembelajaran jarak jauh dan pelaksanaan pesat Edmodo sebagai platform, bagi memastikan guru, pelajar dan ibu bapa boleh berkolaborasi dan belajar sepanjang tempoh ini.”

Innovera, rakan kongsi Timur Tengah NetDragon dan rakan kongsi teknologi jangka panjang MoE, akan menjadikan sumber syarikat mereka tersedia bagi menyokong MoE, sekolah dan guru menerusi latihan dan meja bantuan demi memastikan pelaksanaan yang lancar dan penggunaan jangka panjang Edmodo di sekolah-sekolah Mesir.

Sebagai sebahagian daripada pelancaran ini, Edmodo akan turut berganding bahu dengan Egypt Knowledge Bank (“EKB”) yang inovatif, salah sebuah perpustakaan digital pendidikan yang terbesar di dunia, untuk membawa jumlah kandungan interaktif yang banyak termasuk jurnal penyelidikan dan sumber pendidikan eksklusif yang lain untuk pelajar dan guru. Penyepaduan Edmodo dan EKB memberi peluang yang hebat kepada pelajar untuk mengakses sumber pendidikan yang berkualiti tinggi dan berkolaborasi bersama rakan setara mereka dalam talian.

Dr Simon Leung, Naib Pengerusi NetDragon, mengulas: “Ia merupakan satu keistimewaan dan penghormatan untuk menyokong Kementerian Pendidikan, Mesir bagi menyampaikan penyelesaian yang praktikal dan inovatif yang akhirnya akan menyumbang kepada peningkatan pendidikan di seluruh negara, khususnya semasa tempoh yang mencabar ini. Penggunaan Edmodo di seluruh Mesir akan mencipta transformasi yang positif dari segi penggunaan pendekatan yang inovatif dan berkesan terhadap pengajaran. Kami berhasrat untuk menyokong sepenuhnya Kementerian Pendidikan menerusi pendekatannya yang berani dan berwawasan untuk situasi semasa dan juga masa depan pengajaran dan pembelajaran di Mesir.”

Penggunaan Edmodo di Mesir akan menyediakan asas luar biasa bagi mempercepatkan penerimaan teknologi pendidikan di negara berkenaan dengan cara yang belum pernah dilakukan sebelum ini, yang akhirnya memberi manfaat kepada pelajar, guru dan pendidik dalam tempoh jangka panjang. Dengan wabak yang semakin tersebar di seluruh dunia ini, NetDragon terus bertindak dengan pantas dan penuh bertanggungjawab bagi memastikan agar pembelajaran pelajar di seluruh dunia akan diteruskan dengan cara yang paling menarik dan berkesan.

Latar Belakang NetDragon Websoft Holdings Limited

NetDragon Websoft Holdings Limited (HKSE: 0777) ialah peneraju global dalam membina komuniti internet dengan rekod prestasi yang panjang dalam membangunkan dan meluaskan pelbagai platform internet dan mudah alih yang memberi kesan kepada beratus-ratus juta pengguna. Ini termasuk portal permainan dalam talian nombor satu China, 17173.com dan platform kedai aplikasi telefon pintar yang paling berpengaruh di China, 91 Wireless, yang dijual kepada Baidu pada nilai US$1.9 bilion pada tahun 2013 sebagai urus niaga penggabungan & pengambilalihan (M&A) Internet yang terbesar di China.

Ditubuhkan pada tahun 1999, NetDragon ialah salah satu pembangun permainan dalam talian yang paling bereputasi baik dan terkenal di China yang melakar sejarah dengan judul-judul permainan yang berjaya Eudemons Online, Heroes Evolved dan Conquer Online. Sejak beberapa tahun kebelakangan ini, NetDragon telah mula mengembangkan perniagaan pendidikan dalam taliannya hasil daripada wawasan pengurusan untuk mewujudkan komuniti pembelajaran dalam talian global yang terbesar dan untuk membawa “kelas masa depan” kepada setiap sekolah di seluruh dunia. Untuk maklumat lanjut, sila kunjungi www.netdragon.com.

Latar Belakang Edmodo

Edmodo ialah platform pembelajaran sepanjang hayat global yang memberi sokongan dan alatan yang diperlukan oleh pendidik untuk menarik perhatian penuh pelajar. Ditubuhkan pada tahun 2008 dan kini mempunyai lebih daripada 100 juta pengguna merentas 400,000 buah sekolah di seluruh dunia berkongsi lebih 618 juta sumber, Edmodo direka untuk melindungi privasi pelajar dan guru dengan menyediakan platform yang selamat untuk berkomunikasi dan berkolaborasi. Syarikat ini beribu pejabat di San Mateo, California. Cari kami di Edmodo dan lebih banyak sumber bagi membantu anda untuk memulakan pembelajaran jarak jauh.

Untuk pertanyaan pelabur, sila hubungi:

NetDragon Websoft Holdings Limited

Cik Maggie ZhouPengarah Kanan Perhubungan Pelabur Tel.: +852 2850 7266 / +86 591 8390 2825Emel: maggie@nd.com.cn  Laman Sesawang: ir.netdragon.com

Logo – https://photos.prnasia.com/prnh/20200320/2756855-1?lang=0

Keywords:  Electronics Gaming Computer Software Computer/Electronics Education Entertainment Internet Technology Mobile Entertainment Multimedia/Online/Internet Telecommunications Web Site

Source: PRNEWSWIRE


Pandemik Memberi Inspirasi Kepada Perniagaan Untuk Mencipta Penyelesaian Alternatif Dengan Percetakan 3D, Menurut Penyelidikan 3DPSI Ultimaker

3D Printing Sentiment Index Tahunan Menunjukkan Peningkatan Dalam Pelaksanaan dan Kematangan Percetakan 3D

UTRECHT, Belanda, 1 April 2021 /PRNewswire/ — Penyelidikan terkini daripada sebuah kajian global menunjukkan pelaksanaan percetakan 3D dan kecanggihan kes penggunaannya meningkat pada tahun 2020. Pandemik ini memberi inspirasi kepada jurutera inovatif di seluruh dunia untuk menerapkan pembaharuan yang tidak dijangka dan penggunaan berinspirasi untuk percetakan 3D bagi memastikan kesinambungan perniagaan. 2021 3D Printing Sentiment Index telah diumumkan hari ini oleh Ultimaker, peneraju global dalam percetakan 3D profesional. Penyelidikan yang dikendalikan oleh firma penyelidikan bebas, Savanta ini, menyediakan pandangan komprehensif tentang potensi semasa dan masa depan untuk percetakan 3D dalam dua belas pasaran utama di seluruh dunia yang merangkumi pelbagai bidang dan profesion yang paling luas termasuk pendidikan. Tinjauan ini dijalankan di Amerika Syarikat, Mexico, United Kingdom, Jerman, Perancis, Switzerland, Itali, Belanda, China, Jepun, Korea Selatan dan Australia.

Pelaburan yang diperlukan

Penyelidikan baharu ini menunjukkan bahawa kesedaran tentang percetakan 3D meningkat di seluruh dunia kepada 71%. Kesedaran di China adalah yang tertinggi (84%), diikuti oleh Switzerland (83%), Belanda (76%) dan AS (76%). Sentimen keseluruhan tentang percetakan 3D juga adalah positif: 65% daripada responden yang tahu tentang percetakan 3D, percaya ia akan menjadi teknologi yang meluas dalam industri mereka dalam tempoh lima tahun akan datang (peningkatan sebanyak 7%). Ini berpadanan dengan peningkatan dalam keutamaan: lebih suku daripada responden (27%) menyatakan percetakan 3D adalah keutamaan pelaburan (peningkatan sebanyak 7% berbanding Indeks sebelumnya) dan hampir separuh (49%) percaya ia akan menjadi suatu fungsi penting perniagaan.

Pada masa ini, pelaksanaan percetakan 3D adalah tertinggi di A.S., U.K., Jerman dan Perancis. Mexico juga sedang mengalami peningkatan; yang berkemungkinan disebabkan oleh banyak peluang penyumberan luaran daripada negara-negara jiran di Amerika Utara. Antara jutaan penggunanya, plastik dan polimer ialah bahan yang paling lazim digunakan, dengan penggunaan PETG (Polietilena Tereftalat Glikol), PET (Polietilena Tereftalat) dan PETT (Polietilena Tereftalat Trimetilena Bersama) meningkat sebanyak 31% (peningkatan sebanyak 4%).

Secara keseluruhan, indeks tersebut mendedahkan A.S, U.K. dan Jerman mempunyai harapan tertinggi untuk melaksanakan pembuatan bahan tambahan dan memanfaatkan peluangnya. Kedudukan negara-negara lain adalah seperti berikut:

1. Amerika Syarikat

4. Perancis

7. Jepun

10. Belanda

2. United Kingdom

5. China

8. Korea Selatan

11. Itali

3. Jerman

6. Mexico

9. Switzerland

12. Australia

Butiran lebih lanjut tentang peringkat negara boleh didapati di sini.

Kesukaran memupuk kreativiti

Walaupun 1 daripada 3 perniagaan yang ditinjau kini menggunakan percetakan 3D, namun ia hanya diterapkan sepenuhnya dalam kurang daripada 1 dalam 10 perniagaan. Ini memberi peluang besar untuk meningkatkan kesedaran, pengetahuan dan penggunaan yang lebih tinggi. Pandemik COVID-19 ini berkemungkinan mendorong penggunaannya kerana pencetakan 3D terbukti menjadi alternatif yang boleh dipercayai untuk inovasi dan pembuatan tempatan yang pantas. Oleh itu, kematangan penggunaan meningkat pada tahun 2020, dengan syarikat-syarikat berkembang daripada sebuah pasukan kecil menggunakan teknologi (Tahap Juara) kepada aplikasi yang dilaksanakan dengan baik, kadang-kadang bahkan di seluruh perniagaan, yang menunjukkan ROI yang boleh diukur (Tahap Pusat Kecekapan meningkat sebanyak 3% dan Tahap Penerapan Sepenuhnya meningkat sebanyak 2%).

Selain itu, kes penggunaan percetakan 3D telah menjadi lebih maju kerana syarikat-syarikat berusaha untuk meneruskan operasi perniagaan mereka di tengah-tengah cabaran yang sedang berlaku. Kes penggunaan ini membantu para jurutera di seluruh dunia untuk menyokong rantaian bekalan yang terganggu dengan cara yang inovatif. Hasilnya, 55% daripada perniagaan yang menggunakan percetakan 3D menghasilkan alat-alat ganti penggunaan akhir dan hampir tiga suku digunakan untuk menghasilkan peralatan, mengoptimumkan organisasi bengkel dan memperkemas logistik. Prototaip berkurang sebanyak 8%, namun kekal sebagai penggunaan yang paling biasa bagi percetakan 3D.

“Para pengeluar di seluruh dunia perlu melakukan penyesuaian dengan pantas apabila pandemik ini mengubah rantaian bekalan mereka. Dari inovasi prototaip hingga ke mencetak peralatan mereka sendiri untuk memastikan mesin terus berjalan, mereka yang berfikiran terbuka menyesuaikan secara paling berkesan. Hal ini benar-benar menunjukkan cara hebat para inovator di seluruh dunia berusaha keras untuk memastikan kesinambungan perniagaan, pengeluaran dan kehidupan seharian walaupun terdapat cabaran luaran. Kemungkinan untuk percetakan 3D benar-benar tiada penghujungnya, oleh itu amat menarik untuk melihat penyelesaian hebat daripada pereka dan jurutera. Kami amat berbangga kerana Ultimaker membantu perniagaan memastikan kesinambungan walaupun menghadapi kesukaran, melalui penerapan percetakan 3D,” kata Jürgen von Hollen, Ketua Pegawai Eksekutif Ultimaker.

Cabaran

Meskipun percetakan 3D mendorong hasil yang positif semasa pandemik ini, masih terdapat halangan yang melambatkan pelaksanaannya secara meluas. Walaupun halangan ini lebih rendah sedikit berbanding tinjauan pada tahun 2020, keupayaan operasi (67%), pengetahuan pekerja (65%) dan membina kes perniagaan yang kukuh (40%) masih membataskan syarikat dalam meneroka peluang-peluang. Keupayaan operasi yang paling membimbangkan syarikat adalah percetakan yang lebih laju, penyepaduan dengan kaedah dan perisian sedia ada (ekosistem) serta kebolehpercayaan/ketepatan cetakan tersebut.

Tentang penyelidikan

Kajian ini dijalankan secara dalam talian oleh Savanta pada bulan Disember 2020 yang lalu. Sampel ini meliputi 2,525 orang profesional yang terdiri daripada 1,692 orang profesional yang tahu tentang teknologi tersebut, daripada dua belas buah negara: Amerika Syarikat, Mexico, United Kingdom, Jerman, Perancis, Switzerland, Itali, Belanda, China, Jepun, Korea Selatan dan Australia serta melengkapkan tinjauan tersebut. Para profesional mewakili semua peringkat perniagaan, serta pelbagai industri, termasuk tetapi tidak terhad kepada penjagaan kesihatan, pembuatan, seni bina dan automotif.

Ultimaker

Ditubuhkan pada tahun 2011, Ultimaker menawarkan penyelesaian terbuka dan mudah digunakan yang terdiri daripada pencetak 3D, perisian dan bahan-bahan yang membolehkan para pereka dan jurutera profesional mengubah kaedah perkilangan mereka. Ia membolehkan mereka berinovasi walau di mana mereka berada dan pada bila-bila masa sambil kekal fleksibel untuk bertindak balas terhadap permintaan pasaran. Lebih 400 orang pekerja bekerjasama untuk mempercepat peralihan dunia kepada perkilangan digital.

Source: PRNEWSWIRE


Dapatkan Realme 2 Pro pada harga bermula Dari RM799 Di Shopee

Bersempena dengan Tahun Baru Cina yang bakal menjelang, Shopee telah menawarkan promosi kepada pembeli bagi telefon Realme 2 Pro yang dijual pada harga bermula dari RM799 (Harga asal RM849).

Bagi peranti ini, promosi akan berlangsung pada esok iaitu 16 Januari 2019 pada jam 9 pagi.

Peranti yang menarik ini disertakan dengan pemproses Qualcom Snapdragon 660 AIE, 6.3 inci dewdrop paparan penuh. Ia turut disertakan dengan pilihan versi storan iaitu 4 + 64GB / 6 + 64GB / 8 + 128GB.

Bagi mendapatkan maklumat lanjut, anda boleh melayari laman sesawang Shopee.

Baca juga:


Honor 7 (2018) Dilancarkan Dengan Skrin 5.45” Bersama Kamera Depan 24 Megapiksel

Sebelum ini honor sedia menawarkan honor 7X, honor 7A, dan honor 7C untuk pasaran global. Terbaru, honor menambah lagi barisan telefon pintarnya dengan memperkenalkan honor 7 (2018) yang hadir dengan spesifikasi sedikit rendah berbanding generasi honor 7 sebelum ini.

Honor 7 (2018) didatangkan dengan skrin bernisbah 18:9 berukuran 5.45-inci IPS LCD dengan resolusi HD+ (1440 x 720p). Peranti ini dikuasakan cip pemproses empat-teras melalui MediaTek MT6739 berkelajuan sederhana, 1.5GHz. Sistem operasi turut membawakan Android 8.1 Oreo bersama antaramuka EMUI 8.1.

Pada bahagian seterusnya, kamera pada honor 7 (2018) dilengkapi kamera utama 13 Megapiksel dan bukan dwi kamera. Sementara itu, kamera depan pula menawarkan sensor sebesar 24 Megapiksel yang menyokong bantuan cahaya LED soft light.

Peranti yang mempunyai bateri berkapasiti 3,020mAh ini ditawarkan di pasaran China dengan memori RAM 2GB dan storan 16GB pada harga CNY599 (kira-kira RM370). Pilihan warna yang disediakan pula ialah emas, biru, dan hitam.

Walaubagaimanapun, tiada maklumat lanjut adakah peranti ini akan dibawa masuk ke pasaran Malaysia.


Sila Bersiap Sedia! Pra Tempah iPhone 7 Sudah Bermula!

Lazada Malaysia hari ini telah membuka pra-tempah untuk model smartphone yang dinanti-nantikan, iaitu iPhone 7 dan iPhone 7 Plus dengan penghantaran dijangka bermula minggu depan, seawal 20 September.

Jangan lepaskan peluang untuk menjadi yang pertama di Malaysia untuk memiliki smartphone terhangat ketika ini. Dengan harga bermula dari RM3,689, setiap set hadir dengan 1 tahun jaminan. Lima variasi warna ditawarkan untuk pra-tempah ini iaitu, Jet Black, Silver, Gold, Rose Gold dan Black.

Menurut Lazada, ada hadiah istimewa buat orang pertama yang mendapatkan iPhone 7 dan iPhone 7 Plus melalui Lazada, jadi tunggu apa lagi, lakukan pra-tempah anda!


U Mobile Telco Pertama Menyediakan Perkhidmatan 4.5G Melalui Gandingan Bersama Huawei

U Mobile hari ini mengumumkan bahawa mereka adalah syarikat telco yang pertama di Malaysia membawakan rangkaian 4.5G pada 1800MHz dan 2600MHz kepada penggunanya. Peningkatan jaringan ini membolehkan pengguna menikmati kelajuan 2x ganda berbanding 4G yang disediakan sebelum ini.

Buat masa ini, pengguna telefon pintar Huawei P10 Plus boleh menikmati rangkaian sangat laju ini. Ketua Pegawai Eksekutif U Mobile, Wong Heang Tuck telah merasmikan perkhidmatan ini di Johor Bahru, menjadikan ia kawasan pertama di Malaysia yang menyokong rangkaian tersebut. Tambahan lagi, U Mobile akan melabur dalam teknologi ini dengan jumlah melebihi RM1 billion untuk tahun 2017. Sebahagian pelaburan besar ini akan disalurkan kepada spektrum tambahan iaitu spektrum 1800MHz telah dilancarkan baru-baru ini, manakala spektrum 900MHz bakal diaktifkan pada 1 Julai 2017 depan.

Selepas Johor Bahru, kawasan Ipoh, Pulau Pinang dan Lembah Klang pula akan menerima perkhidmatan 4.5G dari U Mobile.


vivo V9 Memperkenalkan Swafoto Dengan Ciri-Ciri AI Face Beauty

vivo dalam seminggu ini berlumba-lumba dalam berkongsi informasi terkini bagi peranti terbaru mereka yang bakal mendarat di pasaran Malaysia tidak lama lagi. Selain spesifikasi dan dwi-kamera pada vivo V9 yang sudah kita ketahui, terkini teknologi AI Face Beauty telah diintegrasikan ke dalam kamera swafotonya.

Sebagai perintis swafoto yang sempurna, vivo V9 kini melangkah ke depan lagi dengan memperkenalkan teknologi AI Face Beauty kepada peminatnya. Dengan teknologi baru ini, V9 mampu memberikan pengalaman berswafoto yang lebih sempurna dan semula jadi kepada kaki swafoto.

Berdasarkan berita sebelumnya, V9 dilengkapi skrin 6.3 inci dengan resolusi FHD+ (2280 x 1080 piksel), ia juga merupakan peranti pintar yang pertama di Malaysia menawarkan nisbah skrin 19:9.

Dengan iklan yang dipaparkan di sekitar KL ini, ketibaan V9 tidak lama lagi.


Beli Samsung Galaxy S9 & Galaxy S9+ Dengan Samsung 0% Easy Payment Plan

Kepada yang teringin untuk memiliki Samsung Galaxy S9 atau Galaxy S9+, Samsung Malaysia Electronics ada berita gembira buat anda! Kini anda boleh menikmati pengecualian bayaran sebulan bernilai RM366.58 dengan Samsung 0% Easy Payment Plan (EPP) bermula dari 27 April hingga 20 Mei 2018.

Dengan ansuran bulanan serendah RM252.01 untuk pelan 12 bulan dan RM126 bagi pelan 24 bulan, pengguna boleh ke mana-mana kedai rasmi Samsung di seluruh negara. Selain itu, peniaga sah Samsung yang terpilih seperti Best Denki, Harvey Norman, Senheng dan SenQ juga turut dapat menikmati promosi hebat bermula hari ini.

Samsung Galaxy S9/S9+menawarkan kamera dengan aperture boleh-laras pertama di dunia, AR Emoji, dan kebolehan mengambil video gerak-perlahan yang dipanggil Super Slow Mo. Samsung Galaxy S9 dibekalkan satu kamera utama manakala Galaxy S9+ hadir dengan dwi-kamera bersama lensa telefoto.


Teknologi Apple Yang Baharu Mungkin Dihadirkan Dengan Pengimbas Wajah Di Bawah Skrin?

Ada satu berita yang menarik apabila dikhabarkan Apple sedang mengkaji menggunakan sensor di bawah skrin yang membolehkan Touch ID dan FaceID digunakan tanpa perlu takuk pada skrin.

Apple kini memfokuskan lebih fungsi dari sensor ini dan diterapkan dat bentuk yang terkini yang mana mungkin lebih murah dan nipis.

Apple menawarkan ia menyematkan photodetector di skrin TFT. Sensor ini mungkin diletakkan di bahagian bawah skrin dan disambungkan dengan skrin.

Photodetector ini boleh merekod cahaja, dan ia berkemungkinan mampu dijadikan. kamera.

Sejauh manakah kebenaran, perlu sama-sama kita nantikan!!


Locus tersenarai sebagai Vendor Sampel dalam Kitaran ‘Hype’ untuk Industri Pengangkutan Gartner, 2020

SAN FRANCISCO, 28 Ogos 2020 /PRNewswire/ — Locus, sebuah syarikat SaaS B2B global yang mengautomasikan keputusan manusia dalam logistik, hari ini mengumumkan pengiktirafannya dalam “Hype Cycle for Transportation Industry, 20201” (“Kitaran ‘Hype’ untuk Industri Pengangkutan, 2020”) Gartner sebagai Vendor Sampel dalam kategori Penyelesaian Penghantaran Langkah Terakhir. Gartner ialah sebuah syarikat penyelidikan dan penasihat yang terkemuka.

“Penyelesaian ini merupakan adaptasi daripada penghalaan dan penjadualan tradisi, yang mana laluan boleh dirancang semula dan penghantar akan mengawal proses. Sebilangan besar penyelesaian ini menggunakan AI dan pembelajaran mesin untuk mempercepatkan proses pengoptimuman dan meramalkan kejadian dan kesan mengikut maklumat waktu sebenar,” menurut Gartner dalam laporan kajian.

Platform Locus menggunakan pembelajaran mesin mendalam dan algoritma proprietari untuk menawarkan penyelesaian logistik pintar seperti pengoptimuman laluan, penjejakan waktu sebenar, pandangan dan analitik, pengoptimuman rentak, pengurusan gudang yang cekap, peruntukan dan penggunaan kenderaan. Locus turut membantu syarikat-syarikat mengoptimumkan jaringan rantaian bekalan hujung-ke-hujung mereka menerusi penawaran perundingan strategiknya.

Pada masa kini, Locus bekerjasama dengan pelanggan-pelanggan utama di seluruh Asia Tenggara, Amerika Utara, Eropah dan India. Ia mempunyai pejabat-pejabat di AS, India, Indonesia dan Vietnam. Pengurusan atasan syarikat melibatkan eksekutif-eksekutif daripada Amazon Web Services (AWS), Barclays Capital, Google dan BlueDart (sebuah syarikat DHL) serta saintis data berkelulusan PhD daripada Carnegie Mellon University dan University of Illinois, antara lain.

“Pandemik COVID-19 telah menjadikan logistik langkah terakhir jauh lebih penting. Dengan harapan pelanggan yang semakin meningkat, teknologi penghantaran langkah terakhir hanya akan menjadi lebih kritikal demi kejayaan syarikat-syarikat dan bahkan, akan bertindak sebagai pembeza utama antara jenama-jenama,” kata Nishith Rastogi, Ketua Pegawai Eksekutif, Locus. “Kami benar-benar gembira dinamakan sebagai Vendor Sampel dalam Kitaran ‘Hype’ untuk Industri Pengangkutan Gartner, 2020 dan untuk melihat Penyelesaian Penghantaran Langkah Terakhir menerima penarafan faedah yang ‘tinggi’.”

Baru-baru ini, Locus juga telah dikenal pasti sebagai Vendor Perwakilan dalam laporan “Market Guide for Vehicle Routing and Scheduling” (“Panduan Pasaran untuk Penghalaan dan Penjadualan Kenderaan”) Gartner. 2

Setakat ini, syarikat telah mengumpul sebanyak $29 juta daripada pelabur-pelabur tahap-1 seperti Tiger Global, Falcon Edge, Blume Ventures, Exfinity Venture Partners & growX ventures, antara lain.

Pelanggan Gartner boleh melog masuk untuk membaca kajian penuh di laman sesawang.

1 Gartner, “Hype Cycle for Transportation Industry, 2020,” Ivar Berntz, Venecia Liu, Thierry Kuperman Le Bihan, Pedro Pacheco, 13 Ogos 2020.

2 Gartner, “Market Guide for Vehicle Routing and Scheduling,” Oscar Sanchez Duran, Bart De Muynck, 23 Jun 2020.

Penafian Gartner

Gartner tidak mengendors mana-mana vendor, produk atau perkhidmatan yang digambarkan dalam penerbitan penyelidikannya dan tidak menggalakkan pengguna teknologi untuk memilih hanya vendor-vendor yang mendapat penarafan tertinggi atau designasi lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menafikan semua jaminan, tersurat atau tersirat, berkenaan dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu.

Latar Belakang Locus

Locus ialah platform teknologi mendalam yang mengautomasikan keputusan manusia dalam rantaian bekalan bagi menyediakan kecekapan, ketelusan dan ketekalan dalam operasi logistik.

Platform ini menggunakan pembelajaran mesin mendalam dan algoritma proprietari untuk menawarkan penyelesaian logistik pintar seperti pengoptimuman laluan, penjejakan waktu sebenar, pemahaman dan analitik, pengoptimuman rentak, pengurusan gudang yang cekap, peruntukan dan penggunaan kenderaan. Locus memberi kuasa kepada lebih dua juta penghantaran setiap hari di seluruh Asia Tenggara, Benua Kecil India, Eropah dan Amerika Utara. Kunjungi laman sesawang kami untuk mengetahui lebih lanjut!

Hubungan Media: Sila hubungi Marketing@locus.sh

Logo: https://ering.com.my/wp-content/uploads/2020/08/locus-tersenarai-sebagai-vendor-sampel-dalam-kitaran-hype-untuk-industri-pengangkutan-gartner-2020.jpg

Source: PRNEWSWIRE


80 Spesies Pokémon Baru Dilepaskan Ke Dalam Pokémon Go

Generasi kedua Pokémon sudah tiba ke permainan Pokémon Go, dan ia membawa sekali beberapa pembaharuan kepada mekanisme permainan.

Kini anda boleh menangkap spesies Pokémon dari versi Gold dan Silver yang berasal dari daerah Johto. Menurut Niantic, mereka telah pun melepaskan lebih 80 spesies Pokémon baru untuk ditangkap pemain selain membawakan pelbagai pembaharuan kepada permainan. Niantic merangka semula sistem pemburuan Pokémon, item baru dan juga aksesori untuk trainer.

Bagi pemain yang sudah lama meninggalkan permainan ini, sekarang mungkin anda sudah ada sebab untuk bermain semula Pokémon Go kerana terdapat banyak pembaharuan dari segi mekanisme permainan di samping tambahan spesies baru.


Google Play Movies Kini Menyokong Video Main Semula 4K HDR

Pada tahun lepas Google Play Movies menawarkan ciri sokongan video main semula berkualiti 4K, hari ini secara senyap-senyap Google Play telah menyokong kualiti main semula sehingga 4K HDR, malah para pengguna kini boleh mengambil kesempatan menggunakan ciri ini di TV pintar masing-masing.

Di samping itu, kepada pemilik Sony Xperia XZ premium, LG G6 dan Samsung Galaxy S8  , mereka juga boleh menikmati ciri ini. Namun, Google mengesyorkan ianya digunakan pada TV HDR yang disambung menggunakan Google Chromecast Ultra. Seterusnya, buat masa ini hanya beberapa filem sahaja yang tersedia untuk ditonton, dan lebih banyak lagi akan ditawarkan pada masa akan datang.

Berita baik ini boleh digunakan oleh seluruh pengguna di Amerika Syarikat dan Kanada. Sementara,  pengguna di Malaysia masih belum boleh dinikmati.


Mesej Dekat WhatsApp Kini Boleh Padam Dalam Masa Sejam

WhatsApp merupakan aplikasi sembang sosial atau aplikasi permesejan yang wajib ada pada setiap telefon pintar masa kini. Apa yang ditawarkan oleh WhatsApp di dalam aplikasi tersebut boleh dikira puas hati kerana ia membolehkan kita menghantar dan menerima teks mesej, pesanan suara, panggilan telefon, panggilan video, gambar, video, dan juga fail.

Bagaimanapun, ada juga kekurangan apabila menggunakan WhatsApp. Jika sebelum ini pengguna hanya boleh memadam mesej yang dihantar dalam masa 7 minit. Kini dengan kemas kini versi 2.18.31, pengguna boleh memadamkan mesej ‘terlanjur’ dalam masa 1 jam 8 minit 16 saat. Ciri “Delete For Everyone” ini hanya boleh dilakukan jika penerima belum membaca mesej yang dihantar.

Oleh kerana WhatsApp telah menambah had masa untuk memadam mesej, ia adalah satu berita yang baik untuk semua. Untuk menggunakan “Delete For Everyone”, pengguna hanya perlu tap pada mesej yang ingin dipadam dalam satu ke dua saat.


Yodoo Kini Membawakan Aksi Strim Tanpa Henti Melalui Usahasama Epik Dengan IQiyi!!

Atasi kebosanan di rumah dengan menonton filem, rancangan kegemaran anda, dan macam-macam lagi! Yoodo telah berganding tenaga dengan iQiyi untuk membawakan pengalaman penstriman dan hiburan terbaik dengan add-on 20GB baharu iQiyi pada hanya RM1. Yoodo, perkhidmatan mudah alih digital sepenuhnya dan boleh diubahsuai yang pertama di Malaysia akan mengadakan promosi RM1 ini bermula 1 Julai sehingga 30 September 2021.Selepas tempoh ini, harganya adalah RM7 bagi 20GB yang sama bermula 1 Oktober 2021.

Dalam satu siri pemberian secara ‘siapa cepat dia dapat’, Yoodo akan memberikan 5,000 pas VIP Standard iQiyi International secara percuma bermula dari 1 Julai 2021. Pas VIP Standard iQiyi International tersebut membolehkan para pengguna menikmati pengalaman tontonan tanpa iklan, strim melalui beberapa skrin dan peranti secara serentak, tonton episod seterusnya dengan lebih awal, dan banyak lagi.

Semua pengguna Yoodo boleh menebus dan menikmati pas VIP Standard iQiyi International secara percuma selama sebulan. Manakala bagi pengguna iQiyi yang mula melanggan Yoodo ketika tempoh promosi ini pula akan menikmati manfaat berganda iaitu tambahan RM1 tersebut dan juga dapt menebus satu pas VIP Standard iQiyi International

Antara Ogos 2020 dan Februari 2021, iQiyi dinobatkan sebagai aplikasi penstriman OTT yang paling banyak dimuat turun di App Store dan Play Store, mengikut syarikat tersebut.

Usahasama dengan iQiyi merupakan sebahagian daripada usaha berterusan Yoodo dalam membawakan tambahan hiburan, termasuklah Spotify, YouTube, Joox dan banyak lagi. Yoodo juga baru-baru ini telah membawakan kembali promosi 20GB untuk RM20 yang kini boleh dinikmati oleh semua pengguna Yoodo. Untuk maklumat lanjut tentang tawaran ini serta promosi Yoodo yang lain, sila layari: www.yoodo.com.my


Spesifikasi Siri vivo X60 Terdedah?? Bakal Hadir Dengan Snapdragon 888??

Keterujaan menantikan peranti terbaharu dari vivo iaitu siri vivo X60 kian dirasakan apabila dikhabarkan telah melepas pensijilan 3C di China dengan menggunakan nama model V2046A.

Menurut maklumat yang terdedah, peranti ini hadir dengan rekaan AG Matte Glass body dengan warna gradient biru pink dan dihadirkan dengan bezel yang sangat nipis.

Dikatakan vivo X60 dan X60 Pro bakal menggunakan Exynos 1080 manakala bagi vivo X60 Pro+ pula bakal hadir dengan Snapdragon 888.

Teruskan bersama kami untuk mendapatkan maklumat lanjut mengenai peranti ini.


OnePlus Keluarkan Memo Larang Pekerja Jawab Sebarang Soalan Mengenai Sistem Operasi?!

Ada satu perkara menarik berlaku apabila dikhabarkan OnePlus telah mengeluarkan memo kepada pekerjanya agar tidak menjawab sebarang soalan mengenai sistem operasinya.

Sebelum ini, Ketua Pegawai Eksekutif OnePlus Mr. Pete Lau menyatakan bahawa syarikat akan “mengintegrasikan lebih jauh” dengan Oppo untuk “menjadi lebih cekap”. APa yang pasti “kemas kini perisian yang lebih pantas dan stabil” untuk penggunanya. Namun begitu, Encik Lauberkata bahawa OnePlus “akan terus beroperasi secara bebas”.

Namun, masih ada teka-teki yang belum terjawab yang mana ia berkisar tentang Android skin pada telefon pintar syarikat tersebut.

Buat yang tidak mengetahui, OnePlus versi global menggunakan OxygenOS manakala bagi versi China ia menggunakan HydrogenOS dan kemudian digantikan dengan ColorOS. Sejauh manakah perkembangannya perlu kita nantikan ketika ia dilancarkan kelak.


Peluang Menang OPPO Reno Dengan Kad Kredit / Debit Public Bank!

Diperkenal secara rasmi pada Mei lepas, kemunculan siri OPPO Reno ternyata memberikan hembusan “angin” baru dalam dunia telefon pintar. Ramai yang tidak jemu bercakap mengenai kehebatannya yang tiada tolok banding.

Nampaknya kejutan OPPO tidak habis lagi! Makin berganda-ganda! Kini, OPPO hadir dengan kejutan yang menarik khas untuk pemegang kad kredit dan kad debit Public Bank pula. Eh? Biar betul?

OPPO kini menganjurkan peraduan cabutan bertuah khas buat pemegang kad kredit dan kad debit Public Bank! Peraduan ini menawarkan pelbagai hadiah menarik dan lumayan untuk dimenangi termasuk OPPO Reno (RM1,999) dan WeLoop Neo Smartband (RM389).

Peraduan ini tertakluk pada terma dan syarat iaitu  pembelian harus dibuat secara walk-in dan dibayar menggunakan kad debit / kredit Public Bank untuk penyertaan yang sah. Mana-mana pemegang kad yang membeli OPPO Reno (Standard Edition) layak mendapat 1 penyertaan cabutan bertuah.

Seterusnya, mereka yang membeli OPPO Reno 10x Zoom pula layak mendapat 2 penyertaan dan pelanggan yang membeli siri OPPO Reno menerusi pelan ansuran akan menerima 3 penyertaan. Menarik kan?

6 pemenang dipilih secara rawak dan pemenang hadiah utama berpeluang membawa pulang OPPO Reno (Standard Edition)! Peraduan berlangsung bermula SEKARANG – 30 Jun 2019 di 137 OPPO outlet yang mengambil bahagian (termasuk Roadshow OPPO Reno 10x Zoom Di Sunway Pyramid). Untuk maklumat lokasi KLIK PAUTAN INI.

___________________________________________________________________

Artikel Berkaitan:


Gara-Gara iPhone X Meletup, Seorang Lelaki Saman Apple!!

Baru-baru ini, terdapat satu kes di mana iPhone X meletup di poket seorang lelaki di Melbourne. Lelaki itu sedang duduk di mejanya ketika iPhone meletup dan menyebabkan luka kebakaran tahap kedua.

Lelaki yang bernama Robert menuntut Apple kerana iPhone X-nya meletup di dalam poketnya. Dia mengatakan bahawa dia sedang duduk di mejanya dan mendengar desikan dari telefon. Dia juga mendakwa bahawa dia merasakan “sakit” yang teruk di kakinya, yang kemudian dia sedar disebabkan oleh telefon. Lelaki itu kemudian meletakkan telefon di tanah agar selamat.

Dia mengeluarkan telefon dari sakunya dan meletakkannya di tanah, dan ketika dia mengeluarkan telefon, asap telah menyebar dari telefon. Lelaki itu mengatakan bahawa tubuhnya ditutup dengan warna kelabu dan kulitnya telah terbakar. Ini bukan kali pertama kami mendengar perincian letupan telefon pintar. Robert mengatakan bahawa dia cuba menghubungi Apple secara langsung untuk masalah yang berkaitan, tetapi syarikat itu tidak memberikan respons.

Robert mengatakan bahawa untuk meningkatkan kesadaran dan mencari kompensasi, dia mengemukakan masalah itu lagi, dan lelaki itu telah mengajukan tuntutan terhadap Apple di pengadilan daerah. Apple belum berkongsi respons yang berkaitan dengan letupan iPhone X.


11street ‘Single’s Day 11.11’ Catat Peningkatan Enam Kali Ganda!

Selain Lazada dan Shopee, 11street turut mengumumkan peningkatan mendadak sebanyak enam kali ganda berbanding kadar purata harian tahun 2018 sempena ‘Single’s Day 11.11’. Pencapaian yang memberangsangkan itu juga merupakan dua kali ganda nilai yang dicapai pada tahun lalu.

Jumlah tempahan sepanjang kempen Shopping Madness 11 pada tahun ini juga meningkat tiga kali ganda angka purata tempahan harian pada hari biasa di 2018, 2.6 kali ganda berbanding tahun 2017. Selain peningkatan dalam jumlah tempahan, pelanggan 11street juga mencatatkan purata nilai tempahan yang lebih tinggi menerusi perbelanjaan hampir RM300 bagi setiap pembelian.

Selain itu, semakin ramai pelanggan 11street memilih transaksi mDagang, dipengaruhi oleh kadar penembusan mudah alih yang semakin meningkat di negara ini. Malah, sepanjang jualan Shopping Madness 11, 73% urus niaga pembelian dibuat melalui telefon pintar.

Pengukuhan dalam pilihan mod pembayaran itu juga didorong oleh kepelbagaian kaedah pembayaran yang tersedia kepada pelanggan 11street, termasuk perkhidmatan e-Dompet seperti Boost, sekaligus menjadikan pengalaman membeli-belah dalam talian lebih mudah dan lancar!

Pelanggan masih berpeluang untuk menikmati ‘Madness Heaven’ dengan tawaran-tawaran kilat sehingga 14 November 2018. Sementara, kempen ‘The Madness Continues’ pula akan berlangsung sehingga 27 November 2018 dengan pelbagai diskaun hebat, penghantaran percuma serta tawaran gabungan serta kilat sehingga LIMA KALI SEHARI!

Layari laman rasmi 11street untuk kempen dan promosi hebat!


Dapatkan Aplikasi Ikon Android Berbayar Ini Secara Percuma!

Jika korang gemar untuk kustom telefon pintar tapi aplikasi yang ada kena bayar, jangan risau sebab untuk masa yang terhad ini ia boleh dimuat turun secara percuma di Google Play Store. Korang boleh dapatkan pelbagai ikon yang menarik dengan beberapa aplikasi mengikut citarasa. Kalau dah percuma apa kata muat turun sahaja semua lepas tu kalau tak nak boleh buang.

Klik saja pada senarai di bawah untuk muat turun:

Sumber


Tetamu Misteri! Siapa Akan Hadir Ke Pelancaran Samsung Galaxy S9/S9+?!

Seperti mana yang anda semua tahu, peranti terbaru dari Samsung iaitu Galay S9 dan S9+ sudah menerima pra-tempah pada Khamis 1 Mac hingga 4 Mac 2018 yang lalu. Kami pun telah dijemput untuk merasai terlebih dahulu peranti ini, yang berminat kena tunggu la reviu eksklusif kami ya~

Okay, hari ini kami telah menerima jemputan rasmi dari pihak Samsung Malaysia untuk pelancaran yang bakal diadakan pada 15 Mac 2018 ini. Satu berita yang lebih mengejutkan peminat Samsung adalah, seorang tetamu misteri dari Korea yang terkenal akan menghadiri pelancaran tersebut!

Status di Facebook Samsung Malaysia “Calling K-Drama fans! Guess the emoji?” dengan gambar emoji ini terus menjadi perbualan peminat K-Drama! Siapa tetamu misteri itu?! Nantikan laporan kami nanti.

Berkenaan harga, Samsung Galaxy S9 dan S9+ akan dijual pada harga:


Pembuat Sarung Kongsi Rekaan iPhone 6.1-inci Dengan Satu Kamera Utama

Tinggal beberapa bulan sahaja lagi barisan iPhone terbaharu akan diperkenalkan secara rasmi. Menjadi kebiasaan sebelum pelancaran sesebuah telefon pintar kelas induk, para pengeluar sarung pelindung akan menerima rekaan yang sebenar.

Sehingga sekarang banyak sumber mengatakan iPhone bakal hadir dengan tiga model iaitu iPhone X versi kemas kini, iPhone kelas tertinggi 6.5-inci, dan yang menarik sekali ialah iPhone versi permulaan 6.1-inci menggunakan reka bentuk lebih kurang seperti iPhone X tetapi besar sedikit. Harga untuk iPhone ini dikatakan akan menggantikan harga iPhone 8 pada harga bermula USD700 atau sekitar RM3,442 di Malaysia.

Faktor yang menyebabkan harga iPhone 6.1-inci menjadi lebih murah ialah kerana ia menggunakan paparan jenis LCD dan bukan OLED disamping menyediakan hanya satu kamera di belakang. Melalui gambar janaan komputer yang dikongsi daripada pembuat sarung berkualiti tinggi, Ghostek, iPhone 6.1-inci hadir dengan panel belakang kaca. Jadi, kita dapat menjangkakan iPhone ini akan menyokong ciri pengecasan tanpa wayar.

Berkenaan saiz dimensi, iPhone 6.1-inci akan muncul dengan rekaan sedikit besar berbanding iPhone X (5.8-inci). Disamping itu, ciri FaceID akan menggunakan versi sulung, sementara iPhone X versi kemas kini dan iPhone 6.5-inci akan dilengkapi ciri FaceID versi kedua dan takuk yang lebih kecil.

Bagi anda yang setia menunggu iPhone generasi terbaharu tidak lama lagi, adakah anda berasa teruja?

Sumber


Fortune 500, CEO, CIO, Pemimpin Dan Pembekal Rantaian Bekalan Mengatasi Krisis, Ketahanan Dan Transformasi Di Persidangan Inovasi Digital GEP, 27-29 Oktober

– Menampilkan Pengerusi & Ketua Pegawai Eksekutif DuPont, Ed Breen dan Maggie Wilderotter, bekas pengerusi & Ketua Pegawai Eksekutif Frontier Communications dan Ahli Lembaga Pengarah di Costco, Lyft dan lain-lain

– Raj Gupta, mantan Pengerusi & Ketua Pegawai Eksekutif Rohm and Haas dan Pengerusi Aptiv yang sekarang dan Pat Russo, mantan Ketua Pegawai Eksekutif Alcatel-Lucent merangkap Pengerusi Hewlett Packard Enterprise yang sekarang

– Jared Diamond, MacArthur Genius dan pemenang Pulitzer untuk pengarang GUNS, GERMS & STEEL dan UPHEAVAL yang memenangi hadiah: TITIK PERUBAHAN UNTUK NEGARA-NEGARA YANG MENGHADAPI KRISI

– Ketua IT Bill Keillor dari ExxonMobil dan Bill Braun dari Chevron

– Soumaya Keyes, editor perdagangan dan globalisasi, THE ECONOMIST

– Pemimpin C-suite daripada ABM, Apex Tool Group, Asahi Breweries, Ecolab, Exelon, Legal & General, Oncor dan University of California

CLARK, New Jersey, 15 Oktober 2020 /PRNewswire/ — GEP, penyedia penyelesaian rantaian bekalan dan perolehan terkemuka untuk syarikat-syarikat Fortune 500 dan Global 2000 di seluruh dunia, mengumumkan barisan pemikir, inovator dan golongan yang berjaya dan terkemuka di peringkat global untuk persidangan pelanggan tahunan utama syarikat – DIGITAL INOVASI GEP: VISI 2020.

“Pada INOVASI 2020 GEP, beberapa pemimpin perniagaan yang paling berpengaruh dan berjaya di dunia berkongsi pandangan mereka tentang bagaimana mereka dan pasukan mereka menangani cabaran yang julung-julung kali berlaku, membina rantaian bekalan yang lebih berdaya tahan dan menjana transformasi digital untuk meningkatkan daya saing dan nilai pemegang saham,” kata Subhash Makhija, pengasas bersama dan Ketua Pegawai Eksekutif GEP.

Kini pada tahun keenamnya, persidangan pelanggan tahunan utama GEP melibatkan para pemimpin syarikat global yang berkaitan rantaian bekalan dan strategi operasi, operasi perniagaan digital, teknologi baharu dan baru muncul, serta prestasi perniagaan dan kewangan. GEP SMART™ ialah platform perolehan digital terkemuka industri. GEP NEXXE™ ialah platform perisian pengurusan rantaian bekalan yang didayakan AI, menyediakan tahap kebolehlihatan, kepintaran, ketangkasan dan ketahanan rantaian bekalan yang belum pernah terjadi sebelum ini kepada perusahaan terkemuka di pasaran.

Pergi ke DIGITAL INOVASI GEP: VISI 2020 untuk mendaftar berpuluh-puluh sesi maya interaktif dan berinteraksi dengan pemimpin, termasuk:

TENTANG GEP SOFTWARE

GEP SOFTWARE™ menyediakan platform perolehan dan rantaian bekalan digital yang memenangi anugerah, membantu syarikat global menjadi lebih tangkas, berdaya tahan, berdaya saing dan menguntungkan.

Dengan antara muka yang cantik dan aliran kerja yang fleksibel, GEP® menyediakan ruang kerja digital yang segar dan intuitif kepada pengguna, menghasilkan tahap penerimaan pengguna yang luar biasa dan peningkatan yang ketara dalam produktiviti pasukan dan peribadi.

Produk GEP memanfaatkan pembelajaran mesin dan pengkomputeran kognitif, data canggih dan teknologi semantik, IoT, teknologi mudah alih dan awan dan direka untuk menggabungkan inovasi yang berterusan dalam teknologi.

Perisian GEP amat cepat dan mudah bersepadu dengan pihak ketiga dan sistem legasi, seperti SAP, Oracle dan semua perisian ERP dan F&A utama yang lain. Dan dengan sokongan dan perkhidmatan yang luar biasa, GEP merupakan peneraju industri dalam kepuasan dan kesetiaan pelanggan.

Pemimpin dalam pelbagai Gartner Magic Quadrants, perisian natif awan GEP dan platform perniagaan digital secara konsisten memenangi anugerah dan pengiktirafan daripada penganalisis industri, firma penyelidikan dan media, termasuk Gartner, Forrester, IDC, Pemimpin Perolehan dan Spent Matters.

GEP SOFTWARE ialah sebahagian daripada Clark, GEP yang berpusat di NJ – penyedia strategi perolehan dan rantaian bekalan, perisian dan perkhidmatan terurus di dunia. Untuk mengetahui lebih lanjut, sila layari www.gepsoftware.com.

Hubungan Media

Derek CreeveyPengarah, Media & Perhubungan AwamGEPTelefon: +1 732-382-6565E-mel: derek.creevey@gep.com

Source: PRNEWSWIRE


Hello Kitty Grace 10 Light Dilancarkan Di Malaysia

Akhirnya, bertempat di Cafe Hello Kitty, Hello Kitty Grace 10 secara rasminya untuk pasaran Malaysia yang hanya dijual sebanyak 1000 unit sahaja. Komputer riba 2 dalam 1 ini ditawarkan pada harga RM 999 termasuk GST. Untuk 50 orang pembeli terawal akan menerima memori kad microSD Kingston 32GB. Pembelian boleh dibeli di Lazada dan juga Gloo.

9 Sebab Kenapa Perlu Memiliki Hello Kitty Grace 10?


Meraikan 20 Tahun Alienware Dengan Mesin Gaming Sedia VR

2 dekad yang lalu, Nelson Gonzalez dan Alex Aguila mengorak langkah dan memulakan sebuah syarikat perkakasan komputer dikenali sebagai Alienware yang bernaung di bawah Dell. Telah banyak yang dicapai oleh Alienware sepanjang 20 tahun penglibatan mereka di dalam industri perkakasan teknologi, terutamanya dalam pasaran perkakasan gaming.

Bagi meraikan pencapaian gemilang 20 tahun Alienware, satu majlis telah dilangsungkan bagi memperkenalkan Alienware 13, Alienware 15, Alienware 17 dan juga Alienware Aurora. Ini merupakan barisan gaming platform terbaru dari Alienware yang mengetengahkan kemampuan mengendalikan media, perisian dan juga permainan VR bagi gamers tegar.

Alienware 13
Gaming notebook paling kompak bagi siri terbaru, ia mampu dikonfigurasikan dengan kad grafik NVIDIA GeForce GTX-10 Series lantas menjadikannya antara notebook kompak yang mampu mengendalikan VR. Walaupun kecil, Alienware 13 tetap berbeza dari segi spesifikasi dan fizikal, sesuai bagi mereka yang mahukan gaming notebook mudah alih.

Alienware 15

Keseimbangan optimum di antara prestasi dan mudah alih merupakan aspek utama Alienware 15. Notebook saiz pertengahan ini mempunyai skrin 15.6 inci FHD IPS yan juga menyokong sistem NVIDIA G-Sync bagi memberikan anda frame rate yang lancar ketika bermain permainan. Dari segi pemprosesan grafik, Alienware 15 menggunakan NVIDIA GeForce GTX 1060 yang diklasifikasikan sebagai VR-Ready.

Alienware 17

Model ini pastinya akan membuatkan anda dicemburui rakan-rakan kerana ia merupakan gaming notebook terhebat bagi siri terbaru ini. Ia dilengkapi segala perkakasan terbaik yang mampu Alienware tawarkan pada sebuah notebook generasi baru, merangkumi saiz skrin, prestasi gaming dan juga pengalaman imersif. Pemproses overclocked Intel Core i7 k-series bukanlah calang-calang cip pemproses, dan disokong pula dengan sistem memori DDR4 yang mampu beroperasi sehingga 2667 Mhz, anda pasti akan merasai prestasi sebuah notebook yang hebat.

Selain itu, Alienware 17 juga hadir bersama teknologi Tobii eye tracker yang membolehkan notebook ini berinteraksi dengan anda melalui pergerakan mata. Ia boleh mengesan bahagian paparan yang anda sedang perhatikan dan berinteraki dengan perisian di dalam komputer.

Pada majlis berkenaan, beberapa rakan media berpeluang mencuba teknologi ini di mana mereka perlu memandang objek di dalam permainan dan memusnahkannya dengan menekan papan kekunci. Amat mengagumkan kerana melalui teknologi ini anda tidak perlu lagi menggerakkan mouse untuk mensasarkan objek, cukup cuma memandang.

Alienware Aurora

Sebuah gaming desktop juga turut diperkenalkan bersama-sama 3 notebook yang disebutkan. Desktop ini mempunyai saiz yang lebih kecil berbanding model Aurora sebelum ini, namun masih memberikan prestasi yang lebih hebat dan terkini. Ia menyokong sistem dwi kad grafik NVIDIA GeForce yang membolehkan anda menikmati permainan 4K sehingga 12 (bergantung kepada spesifikasi konfigurasi) dan cip pemproses terbaru dari Intel.

Bagi proses penyejukan pula, Alienware melengkapkan Aurora dengan sistem penyejukan cecair yang membolehkan desktop kekal pada suhu yang sesuai ketika anda sedang bermain permainan yang intensif.


CES 2017: Acer Predator Z1 (Z301CT), Monitor Permainan Skrin Lengkung

Sekiranya anda seorang gamer, monitor Predator keluaran Acer pastinya sudah dimiliki ataupun di dalam senarai anda. Dalam CES 2017 tahun ini, pihak Acer telah mengumumkan tiga monitor berprestasi tinggi yang terdiri daripada Acer Predator Z1 (Z301CT), Acer Predator XB252Q dan Acer Predator XB272.

Acer Predator Z1 (Z301CT) merupakan model monitor kelas atasan yang kerap menjadi idaman para gamers, buktinya adalah ia memenangi anugerah “Best of Innovations” CES 2017 dalam kategori peralatan komputer.

Monitor ini dilengkapi teknologi yang semakin banyak dapat kita lihat pada produk Acer, iaitu pengesan pergerakan mata Tobii. Tobii mengesan pergerakan mata pemain ketika di dalam permainan video untuk mewujudkan input baru. Mata berfungsi sebagai input seperti tetikus dan papan kekunci atau pad kawalan memberikan pemain lebih kawalan dan pengalaman yang imersif di dalam permainan. Di samping itu, dengan resolusi HD ultra 2560 x 1080 piksel dan skrin melengkung pasti akan membuatkan visual permainan menonjol dan tajam.

Ciri-ciri utama lain termasuk kadar refresh 200Hz dan masa tindak balas 4ms balas yang akan memberikan respon sepantas kilat kepada pemain. Sudut tontonan dan bingkai memberikan keselesaan dan pengalaman yang lebih imersif kepada pemain. Dibantu pula  dengan dua pembesar suara 3W dengan teknologi DTS Sound yang akan menyampaikan audio yang berkualiti.

Siri Predator XB2 dibina untuk memberikan kepantasan respon kepada pemain, terutamanya kepada mereka yang terlibat dengan kejohanan kompetitif. Dengan teknologi NVIDIA ULMB technology, masa respon 1ms dan kadar refresh 240Hz, Predator XB252Q (24.5 inci) dan Predator XB272 (27-inci) mampu menyampaikan pengalaman permainan yang sangat realistik dengan tindak balas pantas, persis dan konsisten tanpa sebarang gangguan ghosting.

Kualiti gambar yang hebat dapat dinikmati melalui panel paparan beresolusi Full HD 1080p dengan nisbah kontras 1000:1. Reka bentuk ZeroFrame sesuai untuk setup multi–monitor dan rekaan ergonomik membolehkan pemain mencari kedudukan tontonan yang sempurna dengan -5 hingga 20 darjah kecondongan, 45 darjah pusing, 90 darjah pivot mengikut arah jam dan pelarasan ketinggian sehingga 4.5 inci (115 mm ). Ia juga dilengkapi dengan dua 2W pembesar suara.


Jualan vivo Catat Peningkatan Sebanyak 108% Dalam Pasaran Telefon Pintar India Pada Suku Pertama 2019

Canalys telah pun mengeluarkan laporan mengatakan pengeluar telefon pintar terkenal, vivo kini mencatatkan prestasi terbaik di pasaran India pada suku pertama 2019 – penghantaran lebih daripada 4.5 juta unit. vivo juga menduduki tempat ketiga dalam keseluruhan pasaran telefon pintar – meningkat daripada 7.3% setahun lalu.

Pengarah Penyelidikan Canalys, Rushabh Doshi berkata vivo telah membuat taruhan yang mahal dalam menaja Kriket Liga Perdana India (IPL) dan mereka juga telah membuat beberapa pelaburan yang bijak – menawarkan pelakon Bollywood terkenal iaitu Aamir Khan sebagai duta. Tambah beliau, vivo juga telah membayar enam kali jumlah sebelumnya untuk mengekalkan penajaan IPL – yang dianggap sebagai liga terkaya di dunia.

Sementara itu, Ketua Pegawai Eksekutif vivo Malaysia iaitu Mike Xu berkata mereka sangat terinspirasi apabila melihat hasil pertumbuhan peranti vivo di India. Beliau yakin bahawa mereka juga akan terus menguasai bahagian pasaran yang lebih tinggi di Malaysia dengan pelbagai produk hebat.


Tinjauan FICO: 74% Bank Malaysia Percaya AI Akan Hentikan Lebih Banyak Pengubahan Wang Haram

26 peratus kini mengalami susah payah ketara mengubah suai sistem pematuhan pencegahan pengubahan wang haram (AML) berdasarkan peraturan sedia ada mereka

KUALA LUMPUR, Malaysia, 25 Ogos 2020 /PRNewswire/ —

Sorotan utama:

Maklumat lanjut: https://www.fico.com/en/latest-thinking/executive-brief/adopting-integrated-approach-aml-compliance

Satu tinjauan terkini oleh firma perisian analitik global FICO telah mendedahkan bahawa meskipun 74 peratus bank Malaysia percaya bahawa AI akan mengukuhkan usaha pencegahan pengubahan wang haram, banyak bank yang masih tidak pasti bagaimana untuk mengendalikan teknologi canggih.

Sebaliknya, apabila ditanyakan mengenai keberkesanan teknologi berdasarkan peraturan yang lebih lama, 87 peratus bank Malaysia berkata mereka masih percaya dengan kebolehan sistem AML ini, biarpun 26 peratus berkata mereka mengalami kesukaran yang signifikan untuk mengubah suai sistem berkenaan.

“Sistem pematuhan berdasarkan peraturan terus menjadi tenaga penggerak untuk bank-bank di Asia Pasifik apabila memerangi jenayah kewangan,” kata Timothy Choon, Ketua Bahagian Jenayah Kewangan FICO di Asia Pasifik. “Walau bagaimanapun, beberapa pengambil guna awal mula menerima dunia AI yang baharu dan menyedari bahawa sistem berdasarkan peraturan berusia sedekad tidak dapat menyaingi ancaman sofistikated dengan sendiri.

“Faktor utama adalah mengendalikan teknologi AI yang canggih dan menjadikannya dapat berfungsi secara berdampingan dengan sistem berdasarkan peraturan. Bahkan, 20 peratus responden menyatakan teknologi ini sebagai halangan utama mereka dalam memenuhi sasaran pengurangan risiko jenayah kewangan.”

Tinjauan ini menunjukkan bahawa cabaran utama untuk penyelesaian pematuhan AML sedia ada di seluruh rantau ini ialah: kebolehan untuk memenuhi jenis risiko pematuhan baharu dalam saluran dan produk; kapasiti untuk menyediakan penyelesaian pematuhan bersepadu hujung-ke-hujung; dan kemudahan untuk mengemas kini perubahan peraturan dengan pantas.

Di seluruh Asia pasifik, bank-bank multinasional yang lebih besar lebih berkemungkinan menggunakan penyelesaian vendor untuk AML, manakala penggunaan sistem dalaman adalah lebih lazim dengan bank-bank domestik.

Pemacu utama strategi jenayah kewangan

Salah satu penunjuk utama yang memacu perubahan dalam strategi jenayah kewangan ialah pengalaman pelanggan. Lebih dua-dalam-lima responden menyenaraikan penunjuk ini bagi pertimbangan utama mereka dengan 17 peratus bank Asia Pasifik memetiknya sebagai faktor utama di sebalik pendekatan semasa dan akan datang.

“Kami dapat melihat bahawa menangani keperluan pematuhan peraturan yang bersaing dan pengalaman pelanggan kekal menjadi tindakan pengimbangan untuk kebanyakan institusi,” kata Choon. “Bank-bank dicabar oleh keperluan untuk lebih banyak maklumat bagi menangani kadar amaran yang tinggi daripada sistem yang tidak berkesan dan dalam masa yang sama tidak menyusahkan pelanggan dengan soalan-soalan usaha wajar yang tidak henti-henti.”

Pertimbangan tambahan disenaraikan di tempat kedua dan ketiga oleh bank-bank termasuk, kemusnahan reputasi dan kerugian kewangan secara langsung. Apabila melibatkan cabaran jenayah kewangan hampir separuh responden memetik kepantasan bertindak balas terhadap ancaman baharu, manakala sepertiga percaya mencapai pengesanan yang tepat kekal menjadi ujian yang signifikan.

Penyelesaian pematuhan komprehensif FICO menggabungkan teknik-teknik pembelajaran mesin termaju yang direka bentuk untuk menangani cabaran ini dengan meningkatkan ketepatan pengesanan dengan signifikan melalui model-model analitik termaju berpaten seperti Salah Jajaran Kelompok Lunak (Soft Clustering Misalignment) dan Skor Ancaman (Threat Score) yang dapat membantu institusi-institusi kewangan mengendalikan AI dalam strategi pematuhan sedia ada mereka.

Pelaburan dalam teknologi pematuhan

Sebilangan besar bank (93%) bank di seluruh Asia Pasifik berkemungkinan untuk meneruskan perbelanjaan teknologi mereka sama ada dengan menaik taraf atau meningkatkan sistem pematuhan mereka. Walau bagaimanapun, di pusat kewangan serantau utama di Singapura dan Hong Kong hanya dua pertiga daripada responden menyatakan bahawa bank-bank mereka berkemungkinan untuk memulakan pelaburan baharu dalam teknologi pematuhan, boleh jadi ekoran perbelanjaan mereka yang lebih ketara dalam bidang ini sejak beberapa tahun kebelakangan ini.

Di Malaysia, 91 peratus bank berkata mereka akan terus melabur dalam pematuhan pada tahun akan datang manakala 30 peratus merancang untuk meningkatkan dengan ketara pelaburan ini pada tahun 2021.

Tahap pelaburan keseluruhan dalam teknologi pematuhan oleh bank-bank di Asia Pasifik dijangka meningkat pada tahun 2021. 49 peratus responden berkata belanjawan akan meningkat, dengan tambahan 34 peratus menjangkakan peningkatan yang ketara. Menariknya, bank-bank asing lebih cenderung ke arah perbelanjaan baharu berbanding dengan rakan-rakan sejawat domestik. Indonesia, Australia, Thailand dan Filipina merupakan pasaran yang menyatakan mereka akan melabur paling banyak pada tahun 2021.

“Tinjauan ini, yang dijalankan pada bulan Mei, menunjukkan bahawa walaupun dalam keadaan kemerosotan ekonomi baru-baru ini yang dicetuskan oleh pandemik ini, bank-bank tetap komited terhadap perbelanjaan bersasaran yang meningkatkan pertahanan pematuhan AML mereka,” kata Choon. “Terdapat peningkatan kesediaan untuk melihat pematuhan dan penipuan sebagai risiko jenayah kewangan biasa – penipu lebih berkemungkinan untuk mengubah wang haram dan sebaliknya.”

“Penumpuan ini merupakan satu trend global. Bank-bank di AS dan UK sedang dalam usaha untuk mengintegrasikan sepenuhnya fungsi-fungsi pematuhan dan penipuan mereka, menyatukan pasukan, pemimpin dan teknologi. Kami percaya bahawa bank-bank di Asia Pasifik menumpukan perhatian pada pasaran ini untuk melihat apa yang akan berfungsi, dengan rancangan untuk diikuti dengan pantas dalam 24-36 bulan akan datang.”

Tinjauan Pematuhan AML Bersepadu FICO dihasilkan pada Mei 2020 menggunakan tinjauan kuantitatif secara dalam talian melibatkan 256 eksekutif kanan daripada bank-bank merentas sebelas buah negara yang dijalankan bagi pihak FICO oleh sebuah syarikat penyelidikan bebas. Negara-negara yang disoal selidik ialah Australia, Hong Kong, Indonesia, Malaysia, New Zealand, Filipina, Singapura, Korea Selatan, Taiwan, Thailand dan Vietnam.

Latar Belakang FICO

FICO (NYSE: FICO) memperkasa keputusan yang dapat membantu orang ramai dan perniagaan di seluruh dunia berkembang maju. Diasaskan pada tahun 1956 dan berpangkalan di Silicon Valley, syarikat ini merupakan pelopor bagi penggunaan analitik prediktif dan sains data untuk menambah baik keputusan operasi. FICO memegang lebih 195 paten AS dan luar negara untuk teknologi-teknologi yang meningkatkan keuntungan, kepuasan pelanggan dan pertumbuhan untuk perniagaan dalam industri perkhidmatan kewangan, pengilangan, telekomunikasi, rawatan kesihatan, peruncitan dan banyak lagi industri lain. Dengan menggunakaan penyelesaian FICO, perniagaan-perniagaan di lebih 100 negara dapat melakukan segala-galanya bermula dengan melindungi 2.6 bilion kad bayaran daripada penipuan, kepada membantu orang ramai memperoleh kredit, bagi memastikan berjuta-juta kapal terbang dan kereta sewa berada di tempat yang betul, tepat pada masanya.

Ketahui lebih lanjut di www.fico.com.

Sertai perbualan di Twitter melalui @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain.

Logo – https://ering.com.my/wp-content/uploads/2020/08/tinjauan-fico-74-bank-malaysia-percaya-ai-akan-hentikan-lebih-banyak-pengubahan-wang-haram.jpg

Keywords: Banking/Financial Service Computer/Electronics Economic news, trends, analysis Survey, Polls & Research Financial Technology

Source: PRNEWSWIRE


Video Pelik OnePlus 5T Tunjukkan Samsung Galaxy Note8 Ketinggalan

OnePlus sering mengeluarkan video-video menunjukkan peranti mereka menawarkan kepantasan dari segi prestasi dan pengecasan. Kali ini dalam sebuah video terbaru menunjukkan mereka membuat perbandingan antara dua telefon pintar iaitu OnePlus 5T dan Samsung Galaxy Note8.

Video promosi itu mempamerkan dua lelaki tidak berbaju sedang berdiri yang sedia untuk direjam dengan pokok kaktus. Mereka dikehendaki membuka 20 aplikasi yang biasa dibuka setiap hari untuk menguji kepantasan peranti masing-masing. Peranti mana yang lebih cepat dalam membuka dan menutup aplikasi, individu itu akan keluar dahulu dari lapang sasar.

Apa yang mengejutkan dalam ujian ini, peranti OnePlus 5T lebih pantas melakukan tugasan tersebut jika dibandingkan dengan Samsung Galaxy Note8. Mungkin video daripada OnePlus ini sedikit kreatif dan pelik daripada video-video dari pengeluar telefon pintar lain.

Difahamkan dua peranti yang diuji itu memiliki cip pemproses yang sama iaitu Qualcomm Snapdragon 835.


Digi Petrosains Robotic Programme 2017,  Coconut Grater Robot Jadi Pilihan!

Pertandingan akhir Digi Petrosains Robotic Programme 2017 telah diadakan dan seramai 144 orang pelajar dari 48 buah sekolah telah terlibat untuk menjayakan pertandingan ini sekaligus merangkul wang tunai berjumlah RM1,000.

Ia adalah hasil kerjasama antara Digi Telecommunications Sdn Bhd bersama Petrosains, The Discovery Centre, di mana program robot ini disediakan untuk pelajar sekolah menengah luar bandar yang mempunyai kemahiran kreatif mencipta robot tetapi tidak tahu platform mana yang ingin dituju. Dianjurkan oleh lapan Pusat Internet 1Malaysia (PI1Ms) yang diuruskan oleh Digi di seluruh negara, program selama lapan bulan ini telah melibatkan seramai 144 pelajar dari 48 sekolah yang terletak sekitar 48 PI1Ms.

Pada peringkat akhir telah menyaksikan sebanyak 16 buah sekolah membentangkan idea dan robot mereka yang dicipta selari dengan tema “Designing a solution to answer a real-world science and technology challenge through programming and building extensions for their robot”. SMK Tengku Ampuan Intan mewakili PI1M Kuala Berang diumumkan sebagai pemenang utama dengan ciptaan Coconut Grater Robot dan menerima wang tunai RM1,000 beserta trofi. Manakala tempat kedua dimenangi oleh SMK Gedangsa mewakili PI1M Felda Gedangsa dengan Robovac Robot serta Dustbin Robot dari SMK Seri Pagi yang mewakili PI1M Senawang pula dipilih menyandang tempat ketiga.

Selain daripada hadiah utama, Anugerah Pembentangan Terbaik juga dianugerahkan kepada SMK Kebangsaan Bedong yang mewakili PI1M Pekan Bedong manakala SMK Tengku Ampuan Intan mewakili PI1M Kuala Berang meraih Anugerah Kerja Berpasukan Terbaik dan akhir sekali SMK Sungai Rawang mewakili PI1M Hulu Chuchoh menerima Anugerah Booth Terbaik.

“Digi Petrosains Robotic Programme 2017 telah berjaya memberi inspirasi kepada banyak pelajar luar bandar untuk memilih kerjaya dalam bidang sains termasuk teknologi robotik”.


Peranti Xtraordinary : HONOR 9X Bakal Menjelang

Siapa yang berminat menjadi orang pertama mencuba HONOR 9X?! Masih tinggal tak sampai 10 hari lagi tarikh penutup untuk mendaftar. Ketahui lebih lanjut di pautan INI.

Hari ini pihak HONOR Malaysia secara rasminya telah berkongsi kehadiran peranti Xtraordinary – HONOR 9X ke pasaran tempatan dalam jangka masa pendek ini.

Menurut gambar acah yang dikongsikan, diperlihatkan HONOR 9X akan lebih memfokuskan pada ciri penggambaran selain prestasi dalaman yang sentiasa berkuasa, yang mana kamera swafoto akan menggunakan rekaan jenis pop-up.

Buat masa kini hanya nantikan pelancaran rasmi dari HONOR Malaysia.


Kemas Kini Android Nougat Untuk Siri ASUS ZenFone 3

Perhatian buat pemilik peranti siri ASUS ZenFone 3 (ZE520KL dan ZE552KL), kemas kini sistem operasi Android 7.0 Nougat sudah pun mula diedarkan ASUS kepada peranti tersebut.

Kemas kini yang diedarkan melalui over-the-air (OTA) akan memberikan versi sistem operasi terbaru kepada anda dengan fungsi terbaru yang ada pada Android Nougat. Jika anda mahu mengemas kini peranti, anda memerlukan sekurang-kurangnya 1.5GB storan kosong untuk memasang Android Nougat di dalam peranti anda.

Fungsi, ciri dan tambah baik baru:

1. Suis notifikasi bundle (Settings > Notification > Configure notifications).

2. Menambah baik fungsi input sentuhan.

3. Pengaktifan FET VoLTE dan VoWiFi.

4. Membuang “Share Link” kerana ia tidak stabil untuk Android Nougat.

5. Membuang ikon aplikasi berganda.

6. Membuang fungsi “Tap and hold to show menu”, dan menambah “Tap and hold to activate Multi-window” ke paparan Settings > ASUS customized settings > Recent apps key.

7. Quick Settings kini menyokong paparan tambahan.

8. Pengasingan menu kelantangan suara.

9. Membuang fungsi Shake Shake dari ZenMotion.

10. Live wallpapers seperti Holo Spiral, Bubbles, Black Hole, Phase Beam akan disingkirkan dari dalam sistem kerana ia tidak sesuai dengan sistem operasi terbaru.

11. Antaramuka Home yang baru.


Huawei Y6 (2018) Diumumkan Secara Rasmi – Bakal Ke Pasaran Tempatan Penghujung April 2018

Selain peranti kelas atasan, Huawei juga mempunyai peranti mampu milik yang terdiri dari siri ‘Y’. Terbaru, Huawei telah memperkenalkan peranti baru dibawah siri ‘Y’ yang diberi nama Huawei Y6 (2018).

Huawei Y6 (2018) menampilkan paparan skrin bersaiz 5.7 inci dengan nisbah 18:9 beresolusi 1440×720 piksel. Dikuasakan oleh pemproses Snapdragon 450, ia diserikan oleh memori RAM 2GB dan storan berkapasiti 16GB. Bagi fungsi penggambaran pula, telefon pintar ini hadir dengan kamera utama 13 Megapiksel, manakala kamera hadapan pula beresolusi 5 Megapixel.

Dioperasikan oleh Android 8.0 Oreo dengan sokongan antaramuka EMUI 8.0, Y6 (2018) telah dilengkapi bateri berkapasiti 3000mAh. Walaupun tidak menyokong pengimbas cap jari, tetapi peranti ini menyokong ciri unlock berasaskan wajah. Malah Huawei juga memberitahu kualiti audio yang ditawarkan pada peranti ini jauh lebih baik berbanding peranti yang ada di pasaran sekarang.

Ditawarkan dalam tiga pilihan warna iaitu hitam, emas dan biru, Huawei Y6 (2018) dijangka akan tiba di Malaysia pada 27 April 2018, tetapi harganya masih belum diketahui.


Peranti Google Pixel dan Pixel XL Dilaporkan Mempunyai Masalah Audio

Menurut sejumlah besar pengguna Pixel dan Pixel XL, smartphone mereka mengalami gangguan statik apabila kelantangan adalah pada tiga peringkat tertinggi. Teruskan membaca dan menonton video untuk mengetahui bagaimana anda boleh memeriksa Google Pixel anda mempunyai masalah ini.

Seorang pengguna dengan nama “badmark” menuat naik post ke laman Reddit menunjukkan bahawa isu audio yang mengganggu Google Pixel XL miliknya. Menurut beliau, peranti tersebut menghasilkan bunyi statik apabila audio dimainkan pada tiga tahap tertinggi kelantangan. Katanya, beliau terpaksa menggantikan Google Pixel XL miliknya sebanyak tiga kali, tetapi unit gantian tersebut masih mempunyai masalah yang sama. Perkara yang sama juga berlaku kepada Google Pixel milik isterinya, jadi adalah selamat untuk mengandaikan bahawa majoriti unit model Google Pixel dan Pixel Xl mempunyai masalah ini.

Beliau juga telah mencadangkan video sedutan sebuah filem untuk dimainkan pengguna Pixel. Jika peranti anda terjejas, anda akan mendengar audio yang janggal pada kelantangan penuh. Menurut beerapa pengguna yang membaca post tersebut, ternyata operanti Google Pixel / Pixel Xl milik mereka juga mempunyai masalah yang sama.


Ujian iOS 14.6 Mendapati Jangka Hayat Bateri 7 Model iPhone Merosot!

Minggu lalu, versi rasmi iOS 14.6 dikeluarkan. Walaupun masalah penurunan prestasi (pengurangan kelajuan) versi sebelumnya telah diperbaiki, nampaknya harganya mengorbankan masa pakai bateri.

Bukan sekadar mengatakannya. iAppleBytes menemui 7 model termasuk iPhone SE, iPhone 6S, iPhone 7, iPhone 8, iPhone XR, iPhone 11 dan iPhone SE 2, dan membandingkan ujian hayat bateri GeekBench dalam versi rasmi iOS 14.6 dan iOS 14.5.1. Terjadi.

Seperti yang dapat dilihat dengan jelas dari gambar, berbanding dengan versi rasmi iOS 14.5.1, jangka hayat bateri dari 7 iPhone telah menurun rata-rata. Ambil contoh iPhone 11. Ia berlangsung selama 5 jam 17 minit di bawah iOS 14.6, iaitu 8 minit lebih sedikit daripada versi sebelumnya dan 37 minit kurang daripada iOS 14.5.

iPhone SE 2 adalah model dengan jangka hayat bateri terburuk kali ini. Berbanding dengan iOS 14.5.1, ia mempunyai jangka hayat bateri selama setengah jam. Tidak jelas sama ada Apple akan menyelesaikan masalah di iOS 14.7. Sekiranya anda sangat bimbang tentang hayat bateri, anda mungkin ingin mengembalikan versi atau menangguhkan peningkatan ke iOS 14.6.


Apple Bakal Menghasilkan Semula iPhone X, Kurangkan Pengeluaran iPhone Xs & Xs Max

Sebelum ini model terbaru iPhone pastinya menjadi rebutan dan kebanggaan buat peminat iPhone, tetapi trend ini semakin menurun sejak akhir-akhir ini. Pada pelancaran iPhone XS, Apple mengumumkan iPhone X bakal ditamatkan penjualannya bagi menumpukan kepada pengeluran model iPhone terbaharunya.

Berdasarkan laporan yang dikeluarkan Wall Street Journal, Apple bakal menghasilkan semula iPhone X bagi menampung penjualan iPhone XS dan XS Max yang agak rendah berbanding keluaran model sebelum ini.

Bukan itu sahaja, iPhone XR yang diperkenalkan sebagai iPhone ‘mampu milik’ untuk menarik lebih ramai pengguna iPhone nampaknya kurang berjaya, kerana pengguna lebih berminat untuk mendapatkan iPhone 8 Plus berdasarkan peningkatan jualannya.

Tawaran harga yang lebih rendah serta masih mengekalkan butang home antara perkara yang membuatkan para pengguna tertarik. Mungkin sudah tiba masanya Apple mengurangkan harga penjualan produk mereka untuk bersaing dengan pengeluar lain.

[SUMBER]


Battery HD

Battery HD merupakan salah satu aplikasi menarik dalam hal mengoptimumkan bateri pada smartphone anda. Melalui aplikasi ini anda mampu mendapatkan maklumat secara terperinci mengenai keadaan bateri terkini dan anggaran masa yang boleh digunakannya dalam menjalankan aplikasi yang ada. Jenis pemantauan pada Battery HD merangkumi pelbagai bahagian, salah satunya adalah masa anggaran untuk mendengar muzik yang berasaskan audio, video, layari Internet dan masa perbualan. Jadi menerusi informasi ini anda boleh menganggarkan berapa lama masa yang boleh digunakan. Selain itu, anggaran bagi masa pengecasan bateri melalui USB dari PC atau power, serta aktiviti online seperti VoIP, radio WiFi, video call dan sebagainya turut disokong. Keadaan bateri itu sendiri juga sangat penting, aplikasi ini juga akan memaparkan keadaan sihat bateri, suhu, voltan serta masa terakhir ia dicas. Dengan adanya bantuan Battery HD, bateri anda tentu akan lebih bertahan lama lagi.

Muat Turun:

Android
•RM 0
•Bergantung pada peranti
•Bergantung pada peranti

iOS
•RM 0
•17.2 MB
•iOS 7.0 dan ke atas


Pre-Order ASUS ROG Phone 2 Bermula Hari Ini – Eksklusif Di Shopee!

Sekian lama menunggu, akhirnya tiba saat yang dinantikan! ASUS ROG Phone II (12GB RAM + 512GB ROM) bakal tiba di Malaysia pada 16 Oktober ini! Menambah keriangan ramai, sesi pra-tempah untuk peranti tersebut kini telah pun dibuka – eksklusif di Shopee!

Bagi yang berminat, pra-tempahan boleh dibuat bermula hari ini – 15 Oktober 2019 dengan meletakkan deposit sebanyak RM999 (deposit tidak akan dipulangkan). Lebih menarik, setiap pembelian didatangkan dengan penawaran menarik termasuk ROG Kunai GamePad, Aeroactive Cooler II dan ROG Phone II Aero Case.

Checkout dengan kod promo ROG 2 COIN untuk menikmati Shopee Coins cashback bernilai RM200. Pembeli perlu melengkapkan setiap pra-tempatan dengan pembayaran penuh pada 20 Oktober kelak.

Mana-mana pembeli yang selesai membuat pembayaran penuh pada 16 Oktober 2019 – bakal menerima peranti pada keesokkan harinya. Tetapi, ROG Kunai GamePad akan dihantar secara berasingan – selepas 11 November. Pre-order di sini : Shopee Malaysia.


iOS 10.3 Bakal Dilengkapi Fungsi Mencari AirPods

Tidak lama lagi Apple akan melancarkan versi terbaru sistem operasi iOS, dan pastinya ia akan membawakan fungsi baru, ubah suai dan juga pelbagai baik pulih bug.

Salah satu fungsi menarik yang dikhabarkan bakal hadir bersama iOS 10.3 adalah fungsi Find My iPods. Dari dalam aplikasi, pemilik AirPods boleh memeriksa lokai terakhir AirPods mereka digunakan, lantas mengecilkan skop lokasi pencarian sekiranya AirPods gagal dijumpai. Selain itu, fungsi ini membolehkan AirPods mengeluarkan bunyi bagi memudahkan pencarian anda.

Tidak lama dahulu, terdapat satu aplikasi di dalam App Store yang menawarkan fungsi yang hampir sama. Aplikasi tersebut menggunakan sambungan Bluetooth dan memaparkan radar jarak untuk anda mencari AirPods. Walau bagaimanapun, Apple telah menarik balik aplikasi tersebut dari App Store.


Dapatkan Wallpaper OnePlus 3T Di Sini

Hampus Olsson, nama yang mungkin kita kurang familiar di dalam dunia teknologi, namun beliau adalah salah seorang pereka yang banyak menghasilkan imej dan wallpaper bercirikan abstract untuk syarikat-syarikat teknologi. Bagi peminat peranti OnePlus, anda mungkin sudah biasa dengan hasil karya Hampus Olsson, beliaulah yang bertanggungjawab menghasilkan koleksi wallpaper untuk peranti-peranti OnePlus. Pengenalan OnePlus 3T beberapa hari lalu bermakna kita akan dapat melihat koleksi wallpaper baru dari Hampus Olsson.

Lebih baik lagi, kini anda boleh mendapatkan wallpaper ini yang dikongsi secara langsung oleh Hampus Olsson. Layari dan klik sahaja mana-mana wallpaper yang anda mahu untuk muat turun, enjoy!


Xiaomi Mi 9T Muncul Sebagai Versi Global Untuk Redmi K20 – Sokong Snapdragon 730 + Kamera Utama 48MP

Teka teki kini terjawab apabila Xiaomi Mi 9T telah diperkenalkan secara rasmi untuk pasaran eropah dalam sebuah acara berlangsung di Sepanyol. Xiaomi Mi 9T dilihat muncul dengan membawakan spesifikasi yang sama seperti Redmi K20.

Xiaomi Mi 9T membawakan skrin 6.39″ AMOLED FHD+ (1080 x 2340) bersama penggunaan kamera “sorok”. Enjin peranti menggunakan pemproses Snapdragon 730 (2.2GHz) dan didatangkan dalam dua varian memori : 6GB RAM + 64GB ROM & 6GB RAM + 128GB ROM.

Untuk kamera, Xiaomi Mi 9T mempunyai ketersediaan tiga kamera utama dengan lensa 48MP + 13MP (ultra-lebar) + 8MP (telefoto). Kamera hadapan adalah sebesar 20MP. Selain itu, kamera utama menawarkan 2x zoom optik dan mampu merakam video 4K pada 30fps.

Melengkapinya, bateri 4,000 mAh (melalui USB-C) bersama pengecasan pantas 18W. Bagi memberikan lebih pilhan kepada pengguna, peranti ini didatangkan dalam 3 warna menarik iaitu Gracier Blue, Red Flame dan Carbon Black.

Pihak Xiaomi memaklumkan Xiaomi Mi 9T bakal tiba di Malaysia pada 20 Jun 2019. Sama-sama kita tunggu penawaran harga untuk pasaran tempatan dan kekal bersama eRing untuk lebih update terkini!